Tgei simbol stat per la lavur cun construcziuns e cun texts? Co s'audan quels dus simbols ensemen?

Tge simbol stat par la lavur cun construcziùns a cun texts? Co palendan quels dus simbols anzemel?

Tge è igl simbol per igls texts e las construcziuns? Tge colliaziun on chels dus simbols?

Che simbol rapreschainta la lavur cun frasas e cun texts? Che colliaziun haun quels duos simbols?

Che simbol rapreschainta la lavur cun frasas e cun texts? Che colliaziun han quels duos simbols?


• Tgei muntan ils uaffens en quella situaziun?

• Tge mùntan igls guafens an quella situaziùn?

• Che serv faun las üsaglias in telas situaziuns?

• Che serv fan las üsaglias in talas situaziuns?


Tgei simbol stat per la lavur culla muntada da plaids?

Tge simbol stat par la lavur cun la muntada da pleds?

Tge è igl simbol per la muntada da pleds?

Che simbol rapreschainta la lavur culla significaziun da pleds?


Co communicheschan affons pigns ch'enconuschan aunc buca bia plaids? San ins adina exact tgei ch'els manegian ni vulan?

Co comunitgeschan unfànts pintgs c'ancanuschan ànc betga blears pleds? San ign adigna exact tge c'els manegian near vutan?

Scu communitgeschan unfants pitschens tgi canoschan betg anc blers pleds? Ègl adegna cler, tge tgi els manegian u vottan?

Cu comunicheschan iffaunts pitschens chi nu cugnuoschan auncha bgers pleds? Es que adüna cler ed evidaint che ch'els managian u vöglian?

Co comunicheschan uffants pitschens chi nu cugnuoschan amo blers pleds? Es quai adüna cler ed evidaint che ch'els manajan o vöglian?


Co tschontschas ti a casa, co cun tes amitgs e co en scola? Dat ei differenzas?

Co bagliafas tei a tgea, co cugls teas amitgs a co an scola? Dat igl diferenztgas?

Scu discurriz vous a tgesa, cun igls voss ameis u las vossas ameias ed an scola? Dattigl differenzas?

Cu discuorrast tü a chesa, cun tieus amihs ed a scoula? Do que differenzas?

Co discuorrast tü a chasa, cun teis amis ed a scoula? Daja differenzas?


Tgei sto ina persuna saver per haver avantatgs da dar quei giug?

Tge sto egna parsùna saver par ver avantatgs da dar que gioi?

Tge stò ena persunga saveir per aveir avantatgs aint igl gi 'Tabu'?

Che stu üna persuna savair dal gö 'Tabu' per avair avantags?

Che as stoja savair dal gö 'Tabu' per avair avantags?


Co eis ti sestellegiaus/sestellegiada en situaziuns difficilas?

Co âs tei sastalagieu an situaziùns difizilas?

Tge vez fatg, cura tg'igl è betg ia schi bagn da declarar en pled?

Che hest tü fat per at trer our da la buoglia in situaziuns difficilas?

Che hast tü fat per at trar our da la buoglia in situaziuns difficilas?


3. Experts enconuschan fetg biars plaids e modas da descriver e declarar ina tematica. Duront la lavur cun quei capetel daventas era ti expert dad in tema tenor tiu gust e preparas cun in partenari in tutorial per tes conscolars e tias conscolaras.

3. Experts ancanuschan fetg blears pleds a modas da descriver a declarar egna tematica. Durànt la lavur cun que capetel davaintas ear tei expert dad egn tema tanor igl tieus gust a preparas cun egn partenari egn tutorial pigls teas cunsculars a par las tias cunscularas.

d) Rimna an dus minutas schi blers pleds scu pussebel pigl ties tema preferia. Quants pleds ast te catto? Cumpareglia cun las tias conscolaras ed igls ties conscolars.

3. Experts dispuonan da fich bgers pleds ed expressiuns per descriver e declarer üna tematica. Cun elavurer quist chapitel dvaintast eir tü ün'experta u ün expert in üna tematica. Prepara cun ün partenari u üna partenaria ün tutorial per tieus conscolars e tias conscolaras.

3. Experts dispuonan da fich blers pleds ed expressiuns per descriver e declerar üna tematica. Cun elavurar quist chapitel dvaintast eir tü ün'experta o ün expert in üna tematica. Prepara cun ün partenari o üna partenaria ün tutorial per teis conscolars e tias conscolaras.


Tgei muntan ils simbols dalla vart seniastra dil curtgin?

Tge mùntan igls simbols da la vart saniestra digl curtgegn?

Tge montan igls simbols dalla vart sanestra digl curtgign?

Che significhan ils simbols da la vart schnestra dal curtin?


Tunschess ei da vegnir tras la veta cul diember da plaids che vus saveis ussa? Pertgei (buc)?

Tanschess igl da vagnir tras la veta cugl diember da pleds ca vus savez ussa? Partge (betg)?

Tanschess igl voss scazi da pleds actual per eir tras la veta? Pertge (betg)?

Tandschess vos s-chazi da pleds actuel per ir tres la vita? Perche (na)?

Bastess vos s-chazi da pleds actual per ir tras la vita? Perche (brich)?


1. Dei il giug Tabu e discutei silsuenter las damondas en classa.

1. Ded igl gioi Tabu a discutad suainter las amparadas an classa.

1. Fasche igl gi 'Tabu' e discute siva las suandontas dumondas an classa.

1. Giuvè il gö 'Tabu' e discutè zieva las seguaintas dumandas in classa.

1. Giovai il gö 'Tabu' e discutai lura las seguaintas dumondas in classa.


a) Enconuschas ti aunc autras situaziuns dil mintgadi, ellas qualas ei drova differents scazis da plaids?

a) Ancanuschas tei ànc otras situaziùns digl mintgagi, an las qualas igl dovra diferaints stgazis da pleds?

a) An tge otras situaziuns digl mintgade vignan duvros differents pleds?

a) In che otras situaziuns u circunstanzas dal minchadi vain fat adöver da differents pleds?

a) In che otras situaziuns o circunstanzas dal minchadi vain fat adöver da differents pleds?


In tutorial ei in muossavia ni in'instrucziun co far enzatgei. Ti muossas e declaras a tes conscolars ed a tias conscolaras ina caussa ni in process cun agid d'in filmet. Ponderescha tgei mund che ti vul bugen perscrutar. Ti daventas in expert da quel e sas la finala explicar el a tes conscolars ed a tias conscolaras.

Egn tutorial e egn mussaveia near egn'instrucziùn co far anzatge. Tei mussas a declareschas agls teas cunsculars ad a las tias cunscularas egna tgossa cun egn filmet. Ponderescha tge mund ca tei vol bugent parscrutar. Tei davaintas egn expert da quel a sas la finala explitgear el agls teas cunsculars ad a las tias cunscularas.

Ün tutorial es ün inviamaint u ün'instrucziun chi güda a svilupper ün'abilited. Tü muossast e declerast qualchosa a tieus conscolars ed a tias conscolaras cun agüd d'ün cuort film. Ponderescha che tematica cha tü perscrutessast gugent. Tü dvaintast ün expert/ün'experta sün quel champ e demonstreschast tias cumpetenzas in fuorma d'ün tutorial a tuot la classa.

Ün tutorial es ün inviamaint o ün'instrucziun chi güda a sviluppar ün'abiltà. Tü muossast e declerast alch a teis conscolars ed a tias conscolaras cun agüd d'ün cuort film. Ponderescha che tematica cha tü perscrutessast jent. Tü dvaintast ün expert/ün'experta sün quel chomp e demonstreschast tias cumpetenzas in fuorma d'ün tutorial a tuot la classa.


b) Tgei manegias, cons plaids has ti stuiu saver per capir quei text? Schazegia.

b) Quànts pleds manegias tei ca tei âs tei stuieu saver par capir que text? Schazegia.

b) Tge creist te, quants pleds ins stò saveir per tgapeir chel text? Inditgescha ena cefra.

b) Che crajast, quaunts pleds as stu savair per incler quist text? Indicha üna cifra.

b) Che crajast, quants pleds as stoja savair per incleger quist text? Indicha üna cifra.


Fai ina gliesta cun silmeins otg activitads che ti vul far duront las proximas vacanzas da stad.

Fe egna glista cun seglmains otg activitads ca tei lessas far durànt las proximas vacànzas da stad.

Fò ena glista cun aglmanc otg activitads tgi te vot far durant las proximas vacanzas da stad.

Fo üna glista cun almain och activiteds cha tü voust fer düraunt las prosmas vacanzas da sted.

Fa üna glista cun almain ot activitats cha tü voust far dürant las prosmas vacanzas da stà.


Rimna tons cavazzins sco pusseivel. (M1.1a)

Remna tànts tgavazegns sco pussevel. (M1.1a)

Rimna schi blers tgavazzigns scu pussebel. (M1.1a)

Ramassa ils pü bgers chavazzins pussibels. (M1.1a)

Ramassa ils plü blers chavazzins pussibels. (M1.1a)


Ponderescha silmeins tschun ideas per passentar las vacanzas da stad sco en tes siemis e creescha cun quellas in sulegl.

Formulescha seglmains tschentg ideias par passantar las vacànzas da stad sco agls teas siemis a creescha cun quellas egn sulegl.

Ponderescha aglmanc tschintg ideias per passantar las vacanzas da stad scu aint igls ties semis e creescha cun chellas en suglegl.

Stüdgia almain tschinch idejas per passanter las vacanzas da sted scu in tieus sömmis e creescha cun quellas ün sulagl.

Stübgia almain tschinch ideas per passantar las vacanzas da stà sco in teis sömmis e creescha cun quellas ün sulai.


Enquera plaids che fan rema cul plaid 'stad'. Emprova da far in pign verset.

Anquiera pleds ca fan remas cugl pled 'stad'. Amprova da far egn pintg vearset.

Tschertga pleds tgi fon rema cugl pled ‘stad’. Amprova da far en pitschen verset.

Tschercha pleds chi vaun in rima cul pled 'sted'. Prouva da fer ün pitschen verset.

Tschercha pleds chi van in rima cul pled 'stà'. Prouva da far ün pitschen verset.


Mias vacanzas da stad vividas cun tut ils senns

Las mias vacànzas da stad vividas cun tut igls sens

Las mias vacanzas da stad viveidas cun tot igls senns

Mias vacanzas da sted vividas cun tuot ils sens

Mias vacanzas da stà vivüdas cun tuot ils sens


Rimna e noda regurdientschas da tias vacanzas da stad. Elegia da mintga colur in pensum e decorescha tias treis lavurs cun fotografias ni maletgs.

Remna a noda ragurdientschas da las tias vacànzas da stad. Eligia da mintga calur egna leztga a decorescha las tias tres lavurs cun fotografeias near maletgs.

Noda regurdientschas dallas tias vacanzas da stad. Tscherna en pensum da mintga calour e decorescha las tias treis lavours cun fotografias u maletgs.

Ramassa e nota algordanzas da tias vacanzas da sted. Tscherna üna lezcha da mincha culur e decorescha tias trais lavuors cun fotografias u purtrets.

Ramassa e nota regordanzas da tias vacanzas da stà. Tscherna üna lezcha da mincha culur e decorescha tias trais lavurs cun fotografias o purtrets.


Duront tias vacacanzas eis ti arrivaus/arrivada sin in'insla bandunada. Scriva in clom d'agid e tarmetta quel en ina butteglia sur la mar.

Durànt las tias vacacànzas es tei rivo/rivada sen egn'insla bandunada. Scriva egn clom d'agid a tarmeta quel an egna buteglia sur la mar.

Durant las tias vacanzas ist te rivo/rivada sen en’insla bandunada. Screiva en clom d’ageid e tarmetta chel ainten ena clocca sur la mar.

Düraunt tias vacanzas est rivo/riveda sün ün'isla abanduneda. Scriva ün clam d'agüd e trametta quel in üna butiglia sur il mer.

Dürant tias vacanzas est tü rivà/rivada sün ün'isla abandunada. Scriva ün clom d'agüd e trametta quel in üna butiglia sur il mar.


Segiramein ha ei era dau conflicts, differents meinis ni dispetas duront las vacanzas. Scriva tgei ch'ei capitau e remplazza plaids cun emojis.

Siirameing â'gl ear do conflicts, diferaints menis near daspetas durànt las vacànzas. Scriva tge c'e capito a ramplaza pleds cun emojis.

Sainza dubi ògl er do differents meinis, conflicts u perfign dispetas durant las vacanzas. Screiva chegl tgi è capito e ramplazza pleds cun emojis.

Sainza dubi ho que eir do differenzas d'opiniun, conflicts u perfin dispüttas düraunt las vacanzas. Scriva che chi'd es capito e rimplazza pleds cun emojis.

Sainza dubi haja eir dat differenzas d'opiniun, conflicts o perfin dispittas dürant las vacanzas. Scriva che chi'd es capità e rimplazza pleds cun emojis.


Creescha in cuort comic en connex cullas vacanzas e la stad.

Creescha egn curt comic an conex cun las vacànzas a la stad.

Creescha en curt comic an connex cun las vacanzas e la stad.

Creescha ün cuort comic in connex cun las vacanzas e la sted.

Creescha ün cuort comic in connex cullas vacanzas e la stà.


b) Tgei situaziuns dalla poesia ein semegliontas? Fagei gruppas.

b) Tge situaziùns da la poeseia en samagliàntas? Faged grupas.

b) Che situaziuns da la poesia sun sumgiaintas? Fè gruppas.

b) Che situaziuns da la poesia sun sumgliaintas? Fat gruppas.


c) Ei dat franc aunc autras situaziuns che fan rir tei. Noda treis exempels.

c) Igl dat frànc ànc otras situaziùns ca fan rir te. Noda tres exaimpels.

c) Que do sgür eir otras situaziuns chi't faun rir. Nota trais exaimpels.

c) I dà sgür eir otras situaziuns chi't fan rier. Nota trais exaimpels.


e) Fat la concurrenza da grimassas. Chi fa las plü bellas? ..........................................


En tgei gruppa plazzasses ti quella situaziun?

An tge grupa plazassas tei quella situaziùn?

In che gruppa mettessast tü quista situaziun?


d) Lavura cun in partenari. Sesi visavi in l'auter. Mintgin da vus ha duas minutas peda da far rir tschel cun egliadas e grimassas. Adatg: ins astga buca tschintschar! Tgi sto rir sco emprem?

d) Lavura cun egn partenari. Sased visavi l'egn a l'oter. Mintgegn da vus â peada duas minutas da far rir tschel cun iglieadas a grimassas. Adatg: ign dastga betga bagliafar! Tgi sto rir sco amprem?

d) Lavura cun ün partenari u üna partenaria. Tschantè visavi ün a l'oter. Minchün da vus ho duos minuts temp da fer rir a l'oter cun ögliedas e grimassas. Attenziun: A nu's suos-cha discuorrer! Chi stu rir il prüm?

d) Lavura cun ün partenari o üna partenaria. Sezzai visavi ün a l'oter. Minchün da vus ha duos minuts temp da far rier a tschel cun ögliadas e grimassas. Attenziun:


... plaids che ti drovas, sche ti vul raquintar sur dalla tecnologia moderna.

... pleds ca tei dovras, scha tei vol dascurer da la tecnologeia moderna.

... pleds tgi te dovras, schi te vot discorrer davart la tecnologia moderna.

... pleds cha tü drouvast, scha tü voust discuorrer sur da la tecnologia moderna.

... pleds cha tü douvrast, scha tü voust discuorrer sur da la tecnologia moderna.


Tgei ha plaschiu a ti vid il tutorial? Tgei ei vegniu fatg bein e tgei vul ti far auter?

Tge â plaschieu a tgei ved igl tutorial? Tge e vagnieu fatg bagn a tge vol tei far oter?

Tge at ò plaschia aint igl tutorial tgi te ast vurdo? Tge è nia fatg bagn e tge faschessas te oter?

Che t'ho plaschieu i'l tutorial cha tü hest guardo? Che es gnieu fat bain e che fessast tü oter?

Che t'ha plaschü i'l tutorial cha tü hast guardà? Che es gnü fat bain e che fessast tü oter?


... pleds tgi ins screiva angal cun vocals.


... plaids che han buca dapli che treis bustabs.

... pleds c'ân betga daple ca tres bustabs.

... pleds cun betg daple tgi treis bustabs.

... pleds chi nun han daplü co trais custabs.


... plaids cumponi da dus differents plaids (p.ex. tilastrubas).

... pleds cumponieus da dus diferaints pleds (p.ex. girastrubas).

... pleds cumponias (mess ansemen) da dus differents pleds (p.ex. teirastrubas).

... pleds chi's cumpuonan da duos differents pleds (p.ex. tirascruvs).

... pleds chi's cumpuonan da duos differents pleds (p.ex. tirascrauvs).


... plaids che han silmeins quater silbas.

... pleds tgi on aglmanc quatter silbas.

... pleds chi haun almain quatter silbas.

... pleds chi han almain quatter silbas.


... in plaid che persunas buca romontschas han forsa miserias da pronunziar.

... egn pled ca parsùnas betga rumàntschas ân forza fadeia da pronunztgear.

... en pled rumantsch tgi persungas tgi discorran a tgesa en oter lungatg on forsa fadeia da pronunztgier.

... ün pled rumauntsch cha persunas d'ün'otra lingua materna haun forsa fadia da pronunzcher.

... ün pled rumantsch cha persunas d'ün'otra lingua materna han forsa fadia da pronunzchar.


... plaids zuppai en auters plaids (p.ex. fegl, caura).

... pleds zupos an oters pleds (p.ex. figl, tgora).

... pleds zuppos an oters pleds (p.ex. cursa, notg).

... pleds zuppos in oters pleds (p.ex. fögl, cuorsa u cuorsa).

... pleds zoppats in oters pleds (p.ex. fögl, cuorsa o cuorsa).


Dei il giug Lexicampiun ed encuri silsuenter ...

Ded igl gioi Lexicampiùn ad ancured suainter ...

Fasche igl gi 'Lexicampiun' e tschartge alloura ...

Giuvè il gö Lexichampiun e tscherchè alura ...

Giovai il gö 'Lexicampiun' e tscherchai ...


... treis plaids el vocabulari che ti has aunc mai udiu. Tgei muntan els?

... tres pleds agl pledari ca tei âs ànc mena udieu. Tge mùntan els?

... treis pleds aint igl vocabulari tgi te ast anc mai santia. Tge vottan els deir?

... trais pleds i'l dicziunari cha tü nun hest auncha mê udieu. Che vöglian quels dir?

... trais pleds i'l dicziunari cha tü nun hast amo mai dudi. Che vöglian quels dir?


... plaids che ti drovas mo cun tes amitgs.

... pleds ca tei dovras me cugls teas amitgs.

... pleds tgi te dovras angal cun las tias ameias u cugls ties ameis.

... pleds cha tü drouvast be cun tieus amihs/tias amias.

... pleds cha tü douvrast be cun teis amis/tias amias.


... plaids per descriver tgei ch'in tutorial ei (p.ex. declarar).

... pleds par descriver tge c'egn tutorial e (p.ex. declarar).

... pleds per descreiver, tge tgi en 'tutorial' è (p.ex. declarar).

... pleds per descriver che ch'ün tutorial es (p.ex. declarer).

... pleds per descriver che ch'ün tutorial es (p.ex. declerar).


Enquera egl internet in tutorial d'in tema ch'interessescha tei. Forsa anflas ti schizun in che tracta il tema che ti vul elavurar. Noda silmeins diesch plaids impurtonts che vegnan numnai.

Anquiera agl internet egn tutorial d'egn tema c'interessescha te. Forza tgatas tei schizund egn ca tracta igl tema ca tei vol elavurar. Noda seglmains diesch pleds impurtànts ca vignan numnos.

Tschertga aint igl internet en tutorial dad en tema tgi at interessescha. Forsa cattas te schizont egn tgi tracta igl tema tgi te vot preschentar. Noda aglmanc diesch pleds impurtants tgi vignan avant.

Tschercha i'l internet ün tutorial davart ün tema chi t'interessa. Forsa chattast tü dafatta ün chi tratta il tema cha tü voust elavurer. Nota almain desch pleds importants chi vegnan avaunt.

Tschercha i'l internet ün tutorial davart ün tema chi t'interessa. Forsa chattast tü dafatta ün chi tratta il tema cha tü voust elavurar. Nota almain desch pleds importants chi vegnan avant.


• Tgi che haveva priu sin viadi ina dallas suandontas caussas, duei star sin peis: in cunti da sac, in perspectiv, pupi da tualetta, in pèr soccas da reserva, flasters. Has ti saviu duvrar quellas caussas?

• Tgi ca veva prieu sen vieadi egna da las savundàntas tgossas de star sen pes: egn cunti da satg, egn perspectiv, pulpier da hisli, egn peer socas da reserva, flasters. Âs tei savieu duvrar quellas tgossas?

• Tgi tgi veva piglia cun sasez/sasezza las suandontas tgossas an viadi, duess star an peis: en cuntel da cassatga, en spievel lung, palpieri da tualetta, caltschouls da reserva, plasters. Vez vous pudia duvrar chellas tgossas?

• Chi chi vaiva piglio cun se in viedi üna da las seguaintas chosas dess ster sü: ün curtè da giglioffa, ün spievel da champagna, palperi da tualetta, piöls da reserva, implasters. Hest tü pudieu druver quellas chosas?

• Chi chi vaiva tut cun sai in viadi üna da las seguaintas chosas dess star sü: ün curtè da gialoffa, ün spejel da champogna, palperi da tualetta, piöls da reserva, implasters. Hast tü pudü dovrar quellas chosas?


• Meis vus bugen sin viadi? Pertgei (buc)?

• Naz vus bugent sen vieadi? Partge (betga)?

• Gez vusoters gugent an viadi? Pertge (betg)?

• Giais vus gugent in viedi? Perche (na)?

• Giais vus jent in viadi? Perche (brich)?


a) Discutei las suandontas damondas en classa:

a) Discutad las savundàntas amparadas an classa:

a) Discute las suandontas dumondas an classa:

a) Discutè las seguaintas dumandas in classa:

a) Discutai las seguaintas dumondas in classa:


• Far in viadi d'atun el contuorn ni ir sur ils cunfins dall'atgna regiun ora? Tgei ein ils arguments per l'emprema proposta, tgeinins quels per la secunda?

• Far egn vieadi d'atun agl conturn near ir sur igls cunfegns da l'atgna regiùn or? Tge en igls argumaints par l'amprema proposta, tgenegns quels par la savunda proposta?

• Far en viadi d'aton aint igl conturn u sur igls cunfegns dall'atgna regiun: Tge èn igls argumaints per l'amprema proposta e tgenegns per la sagonda?

• Fer ün viedi d'utuon i'ls contuorns u ir sur ils cunfins da l'egna regiun: Che sun ils argumaints per la prüma proposta e chenüns per la seguonda proposta?

• Far ün viadi d'utuon i'ls contuorns o ir sur ils cunfins da l'aigna regiun: Che sun ils argumaints per la prüma proposta e chenüns per la seguonda proposta?


• Nua essas vus gia stai sin viadi cun vossa classa?

• Noua eassas vus gea stos sen vieadi cun la vossa classa?

• Noua ischas vous gio stos/stadas an viadi cun la vossa classa?

• Inua essas vus già stos in viedi cun vossa classa?

• Ingio eschat vus fingià stats in viadi cun vossa classa?


• Cun tgi havesses vus bugen brattau il sacados? Pertgei?

• Cun tgi vessas vus bugent barato igl satgcadoss? Partge?

• Cun tgi vessas vous gugent baratto igl lascher? Pertge?

• Cun chi vessas vus gugent baratto la buscha? Perche?

• Cun chi vessat vus jent barattà la buscha? Perche?


• Pertgei fan ins insumma in viadi d'atun?

• Partge fan ign anzuma egn vieadi d'atun?


Fagei fatscha da rir. Paparazzis accumpognan nus sil viadi d'atun. Sas ti tgei ch'els fotografeschan tut?

Surir par plascher! Paparazis nus acumpognan segl vieadi d'atun. Tgissà tge c'els fotografeschan tut?

Fò igl bagn e rei! Paparazzis ans accumpognan segl viadi d'aton. Sast te, tge tgi els fotografeschan tot?

Fè il bain e riè! Paparazis ans accumpagnan sül viedi d'utuon. Sest tü che ch'els fotografeschan tuot?

Fat il bain e riai! Paparazis ans accumpognan sül viadi d'utuon. Sast tü che ch'els fotografeschan tuot?


• Tgei viadi ei staus il pli bi? Pertgei?

• Tge vieadi e sto igl ple beal? Partge?


• Ha ei dau in discletg ni malcapientschas ni ein legras caussas capitadas?

• Â'gl do egn discletg near malcapientschas near en legras tgossas capitadas?

• Ògl do en accident, ògl do maltgapientschas u èn capitadas tgossas divertentas?

• Ho que do ün accidaint, ho que do melinclettas u sun capitedas robas divertentas?

• Haja dat ün accidaint, haja dat malinclettas o sun capitadas robas divertentas?


• Tgei ha plaschiu il meglier a vus vid il viadi d'uonn?

• Tge â plaschieu igl miglier a vus ved igl vieadi d'uon?

• Tge az ò plaschia igl migler ve digl viadi da chest onn?

• Che s'ho plaschieu il meglder vi dal viedi da quist an?

• Che s'ha plaschü il meglder vi dal viadi da quist on?


b) Eligia uss egna fotografeia. Tatga ella agl tieus carnet da scriver a descriva ella.

b) Tscherna ossa ena fotografia. La tatga aint igl ties carnet da screiver e la descreiva.

b) Tscherna uossa üna fotografia. Tach'la in tieu quadern da scriver e descriv'la.

b) Tscherna uossa üna fotografia. Tilla tacha in teis quadern da scriver e tilla descriva.


b) Elegia ussa ina fotografia. Tacca ella en tiu carnet da scriver e scriva silmeins tschun construcziuns en connex cun ella.

c) Creescha egn legn davart egn vieadi ca tei âs fatg cun tia famiglia near cun amitgs. Noda el sutvart. Igl pled da schliaziùn de easser igl liac da destinaziùn digl voss vieadi.

c) Creescha en angiavign davart en viadi tgi te ast fatg cun la tia famiglia u cun ameis ed ameias. Igl noda sotvart. Igl pled da schliaziun duess esser igl li da destinaziun digl voss viadi.

c) Creescha ün'ingiuvinera davart ün viedi cha tü hest fat cun tia famiglia u cun amihs. Not'la suotvart. Il pled da soluziun dess esser il lö da destinaziun da vos viedi.

c) Creescha ün'ingiavinera davart ün viadi cha tü hast fat cun tia famiglia o cun amis. Tilla nota suotvart. Il pled da soluziun dess esser il lö da destinaziun da vos viadi.


3. Inventa treis motivs daco che ti eis vegnius/vegnida memia tard a scola.

3. Invantescha tres motivs partge ca tei es vagnieu/vagnida megna tard a scola.

3. Inventescha treis muteivs, pertge tgi te ist nia/neida mengia tard a scola.

3. Invainta trais radschuns, perche cha tü est gnieu/gnida memma tard a scoula.

3. Invainta trais radschuns, perche cha tü est gnü/gnüda massa tard a scoula.


Discutei en classa las suandontas damondas:

Discutad an classa las savundàntas amparadas:

Discute las suandontas dumondas an classa:

Discutè las seguaintas dumandas in classa:

Discutai las seguaintas dumondas in classa:


• Fa ei tenor tei basegns da dar castitgs? Pertgei (buc)?

• Fa'gl tanor te basegns da dar castitgs? Partge (betg)?

• Fògl tenor tè basigns da dar casteis? Pertge (betg)?

• Fo que tenor te dabsögn da der chastihs? Perche (na)?

• Faja tenor tai dabsögn da dar chastits? Perche (brich)?


Ussa astgeis vus inventar lumparias che scolaras e scolars fan bugen en scola. Elegia treis pensums e fai els en tiu carnet da scriver.

Ussa stgez vus invantar lumpareias ca scularas a sculars fan bugent an scola. Eligia tres leztgas a fe ellas agl tieus carnet da scriver.

Ossa pudez vusoters inventar lumpareias tgi scolaras e scolars fon gugent an scola. Tscherna treis pensums ed igls fò aint igl ties carnet da screiver.

Uossa pudais vus inventer baschattas cha scolaras e scolars faun gugent a scoula. Tscherna trais lezchas e fo'las in tieu quadern da scriver.

Uossa pudais vus inventar baschattas cha scolaras e scolars fan jent a scoula. Tscherna trais lezchas e tillas fa in teis quadern da scriver.


• Tgei dat veramein silla gnarva duront il temps da scola? Tgei caschuna stress, problems ni quitaus?

• Tge dat verameing sen la gnearva durànt igl tains da scola? Tge caschùna stress, problems near quitos?

• Tge è mulestous (stentous) durant igl taimp da scola? Tge fò stress, problems u chitos?

• Che es seccant düraunt il temp da scoula? Che fo stress, problems u pissers?

• Che es seccant dürant il temp da scoula? Che fa stress, problems o pissers?


• Tgei roms has ti inventau e tgeinins has ti strihau?

• Tge roms âs tei invanto a tgenegns âs tei strischieu?

• Che rams hest tü invento e chenüns hest tü stricho?

• Che roms hast tü inventà e chenüns hast tü strichà?


Parta da tia veta sco scolar ni scolara e fai ils differents pensums.

Parta da la tia veta sco scular near sculara a fe las leztgas.

Painsa alla tia veta scu scolara u scolar e fò igls differents pensums.

Parta da tia vita da scolara u scolar e fo las differentas lezchas.

Parta da tia vita da scolara o scolar e fa las differentas lezchas.


5. Ei splunta vid igl esch. Descriva ina surpresa positiva ed ina surpresa negativa.

5. Igl splùnta ved igl esch. Descriva egna surpresa positiva ad egna surpresa negativa.

5. I petga ve dalla porta. Descreiva ena bela surpresa ed ena noscha surpresa.

5. A picha sün porta. Descriva üna surpraisa positiva ed üna surpraisa negativa.

5. I clocca sün üsch. Descriva üna surpraisa positiva ed üna surpraisa negativa.


2. Inventa treis stgisas marschas per declarar alla scolasta daco che ti has buca fatg ils pensums da casa.

2. Invantescha tres stgisas martschas per declarar alla scolasta partge ca tei âs betga fatg las leztgas da tgea.

2. Inventescha treis stgisas marschas per declarar alla scolasta, pertge tgi te ast amblido igls pensums a tgesa.

2. Invainta trais s-chüsas marschas per declarer a la magistra, perche cha tü hest schmancho las lezchas a chesa.

2. Invainta trais s-chüsas marschas per declerar a la magistra, perche cha tü hast invlidà las lezchas a chasa.


• Tgei ei il pli bi ella veta d'in scolar/d'ina scolara?

• Tge e igl ple bi an la veta d'egn scular/d'egna sculara?

• Tge è igl pi bel ainten la veta d'en scolar/d'ena scolara?

• Che es il pü bel illa vita d'ün scolar/d'üna scolara?

• Che es il plü bel illa vita d'ün scolar/d'üna scolara?


• Per tgei activitads has ti sco scolar e scolara buca peda avunda?

• Par tge activitads âs tei sco scular a sculara betga peada avunda?

• Per tge activitads ast te betg avonda taimp scu scolar u scolara?

• Per che activiteds nun hest tü temp avuonda scu scolar u scolara ?

• Per che activitats nun hast tü temp avuonda sco scolar o scolara ?


1. Descriva treis pusseivladads co ins sa duvrar in spic senza vegnir traplaus.

1. Descriva tres pussevladads co ign sa far egn spic sainza vagnir tschifo.

1. Descreiva treis pussebladads, scu tgi ins pò duvrar en spic, sainza neir traplo.

1. Descriva trais pussibiliteds, cu cha's po druver ün spic, sainza gnir traplo.

1. Descriva trais pussibiltats, co chi's po dovrar ün spic, sainza gnir tschüf.


b) Esser scolar ni scolara ei in siemi. Ins ha savens vacanzas, peda per numerus hobis, bia temps da far giu cun amitgs e negins quitaus. Quei manegian silmeins ils carschi. Essas vus era da quei meini?

b) Easser scular near sculara e egn siemi. Ign â blearas vacanzàs, peada par numerus hobis, blear tains da far giou cun amitgs a nigns quitos. Quegl manegian seglmains igls carschieus. Eassas vus ear da que meni?

b) Esser scolara u scolar è simplamaintg en semi. Ins ò savens vacanzas, bler taimp per hobis e sport, taimp per far giu cun ameias ed ameis e nigns chitos. Chegl painsan an mintga cass igls carschias. Ischas vusoters er da chell'opiniun (meini)?

b) Esser scolar u scolara es simplamaing la cana. A s'ho suvenz vacanzas, bger temp per hobis e sport, temp per fer giò cun amihs ed üngüns pissers. Que pensan in mincha cas ils creschieus. Essas eir vus da quel avis?

b) Esser scolar o scolara es simplamaing la cana. I s'ha suvent vacanzas, bler temp per hobis e sport, peida per far giò cun amis ed ingüns pissers. Quai pensan in mincha cas ils creschüts. Eschat eir vus da quel avis?


Has ti gidau inaga enzatgi? Sche gie, tgi, daco ed en tgei situaziuns? Noda tias rispostas sils mauns.

Âs tei gido egn'ea ad anzatgi? Scha ea, a tgi, partge ad an tge situaziùns? Noda las tias raspostas segls màns.

Ast te gido eneda ad ensatgi an scola? Schi ea, a tgi, pertge ed an tge situaziun(s)? Noda las tias raspostas segls mangs.

Hest tü güdo üna vouta a qualchün? Scha schi, a chi, perche ed in che situaziuns? Nota tias respostas süls mauns.

Hast tü güdà üna jada ad inchün? Scha schi, a chi, perche ed in che situaziuns? Nota tias respostas süls mans.


Sco marenda hai jeu pachetau 6) ............................................................................. en miu turnister. Avon che semetter sin via a scola hai jeu aunc pervesiu miu/mia

Per la marenda va ia pacheto 6) ............................................................................ aint igl mies lascher da scola. Avant tgi eir a scola va ia anc gia da pavlar igl mies/ la mia

Da marenda n'haja pakettà 6) ............................................................................. aint in mia buscha da scoula. Avant co ir a scoula, n'haja amo gnü da pavlar a meis/mia


Oz endamaun ha miu svegliarin scalinau allas

Ozandamàn â igl mieus svegliaregn scalino a las

Ozandumang ò scalino igl mies sveglierign allas

Hoz a bunura ho sclingio mieu svagliarin a las

Hoz a bunura ha sclingi meis svagliarin a las


• Tgei reglas stuess ins introducir en ina scola da siemi? Tgeininas strihar? Pertgei?

• Tge reglas stuess ign introdutgear an egna scola da siemi? Tgenegnas strischear? Partge?

• Tge reglas ins stuess introdueir ainten ena scola da semi? Tgenegnas stritgier? Pertge?

• Che reglas as stuvess que introdür in üna scoula da sömmi? Chenünas stricher? Perche?

• Che reglas as stuvessa introdüer in üna scoula da sömmi? Chenünas strichar? Perche?


Ena desillusiun u ena frustraziun an scola:


Scriva sisum la scala quei che ti vul dumignar il proxim temps. Noda sin tschellas lingias treis caussas che ti sas far per contonscher quella finamira.

Scriva senzum la stgeala quegl ca tei vol cuntànscher igl proxim tains. Noda sen tschellas lingias tres tgossas ca tei sas far par cuntànscher quella fegnamira.

Screiva sensom la stgela, tge tgi te vot contanscher igl proxim taimp an scola. Noda sen las lengias damez la stgela treis tgossas tgi te post far per contanscher chella fegnameira.

Scriva süsom la s-chela che cha tü voust ragiundscher il prossem temp. Nota süllas lingias immez la s-chela trais chosas cha tü poust fer per ragiundscher quel böt.

Scriva süsom la s-chala che cha tü voust ragiundscher il prossem temp. Nota süllas lingias immez la s-chala trais chosas cha tü poust far per ragiundscher quel böt.


4. Scriva en tiu carnet duas sgnoccas davart la scola.

4. Scriva agl tieus carnet duas sgnocas davart la scola.

4. Screiva dus sgnoccas davart la scola aint igl ties carnet.

4. Scriva duos vizs davart la scoula in tieu quadern.

4. Scriva duos vizs davart la scoula in teis quadern.


c) Descriva cun paucs plaids tgeinin ch'ei staus tiu mument-steila, tgei che ha desillusiunau ni frustrau tei e tgei che ha accumpignau tei il davos temps. Rispunda lu allas damondas e fai ils pensums.

c) Descriva cun pocs pleds tgenegn c'e sto igl tieus mumaint-stéla, tge ca â trumpo near frustro te a tge c'â acumpagnieu te igl davos tains. Raspunda alura las amparadas e fe las leztgas.

c) Descreiva cun pacs pleds, tge tgi è sto igl ties grond mument, tge tgi ò desillusiuno u frustro tè e tge pled tgi ò accumpagnea tè igl davos taimp an scola. Rasponda alloura allas dumondas e fò igls pensums.

c) Descriva cun pochs pleds che chi'd es sto tieu grand mumaint, che chi t'ho dischillusiuno/dischillusiuneda u frustro/frustreda e che chi t'ho accumpagno/accumpagneda l'ultim temp. Respuonda alura a las dumandas e fo las lezchas.

c) Descriva cun pacs pleds che chi'd es stat teis grond mumaint, che chi t'ha dischillusiunà/dischillusiunada o frustrà/frustrada e che chi t'ha accumpagnà/accumpagnada l'ultim temp. Respuonda lura a las dumondas e fa las lezchas.


• Co vesa tia casa da scola da siemi ora?

• Co veza la tia tgea da scola da siemi or?

• Scu vei or la tia tgesa da scola da semi?

• Cu guarda our tia chesa da scoula da sömmi?

• Co guarda oura tia chasa da scoula da sömmi?


In plaid che ha accumpignau mei il davos temps:

Egn pled c'â acumpagnieu me igl davos tains:

En pled tgi ò accumpagnea me igl davos taimp an scola:

Ün pled chi m'ho accumpagno/accumpagneda l'ultim temp:

Ün pled chi m'ha accumpagnà/accumpagnada l'ultim temp:


a) Empleina las largias dil text sutvart culs plaids che ti has nudau sil model da copiar. Dai lu da preleger il fegl empleniu a tiu vischin/tia vischina.

a) Amplanescha las largias digl text sutvart cugls pleds ca tei âs nudo segl modèl. De alura da liger igl figl amplanieu agl tieus vaschegn/a la tia vaschegna.

a) Amplanescha las largias digl text sotvart cugls pleds tgi te ast nudo segl model da cuptgier. Dò alloura da liger igl figl amplania alla tia vaschigna u agl ties vaschign.

a) Impla las luochas dal text suotvart culs pleds cha tü hest noto sül model da copcher. Do alura da ler il fögl implieu a tieu chantunais u a tia chantunaisa.

a) Implischa las loccas dal text suotvart culs pleds cha tü hast notà sül model da copchar. Dà lura da leger il fögl impli a teis vaschin o a tia vaschina.


Tgei muntan ils suandonts plaids: bicicletta, solitari, decent, savurus e predilecziun?

Tge mùntan igls savundànts pleds: cuntantientscha, habilitad, bufatg, schuschurar, far rema, unic, hardumbel, mistela?

Tge montan igls suandonts pleds? gnocla, branclada, seirasontga, darandeida digl suglegl, matern

Che significhan ils seguaints pleds: muond mistic, lichens, filigran e palat?

Che significhan ils seguaints pleds: muond mistic, lichens, filigran, palat e palantschin?


Marietta Cathomas, studenta e translatura


a) Egl iert dil hortulan sesanflan flurs da tuttas uisas. Ina ha il hortulan bugnau e cultivau cun aunc dapli premura. Ella ei speciala pil hortulan. Pertgei manegias ti che quei seigi aschia?

a) Agl iert digl ortulan satgatan da tutas sorts flurs. Egna â igl ortulan bugnieu a cultivo cun ànc daple premura. Ella e speziala pigl ortulan. Partge manegias tei ca quegl segi ascheia?

a) Aint igl iert digl ortulan Aron ins catta da tottas sorts flours. Egna da chellas ò el cultivo cun daple premura tgi las otras. Per el è chegl ena flour digl tottafatg particulara.

a) I'l üert dal giardinier as chatta da tuottas sorts fluors. Üna da quellas ho el cultivo cun dapü premura cu las otras. Per el es que üna flur tuottafat particulera. Perche crajast tü cha que saja uschè?

a) I'l üert dal giardinier as chatta da tuottas sorts fluors. Üna da quellas ha el cultivà cun daplü premura co tschellas. Per el es quai üna fluor tuottafat speciala. Perche crajast tü cha quai saja uschè?


Tgeinin da quels texts plai a ti il meglier? Pertgei? Tgei motivs han las persunas giu d'eleger gest quei plaid sco il pli bi?

Tgenegn da quels texts ple igl miglier a tgei? Partge? Par tge motivs ân las parsùnas eligieu gest que pled sco lur ple beal?

Tge text at plai igl migler? Pertge? Tge muteivs pudessan las persungas aveir gia per tscherner gist chel pled scu pled preferia?

Chenün dals texts at plescha il meglder? Perche? Che motivs pudessan las persunas avair gieu per tscherner güst quel pled scu pled predilet?

Chenün dals texts at plascha il meglder? Perche? Che motivs pudessan las persunas avair gnü per tscherner güsta quel pled sco pled predilet?


b) Ei dat era plaids, culs quals nus havein ina relaziun speciala ni che nus quitein pli bials che auters. Legia ils exempels.

b) Igl dat ear pleds, cugls quals nus vagn egna relaziùn speziala near igls quals plen miglier a nus c'oters. Ligia igls exaimpels.

b) I dat er pleds tgi plaian migler tgi oters. Cun tscherts vagn nous ena relaziun tot speziala. Ligia igls exaimpels.

b) A do eir pleds chi'ns pleschan meglder cu oters. Cun tschertüns vains nus üna relaziun tuottafat speciela. Legia ils exaimpels.

b) I dà eir pleds chi'ns plaschan meglder co oters. Cun tschertüns vain nus üna relaziun tuottafat speciala. Legia ils exaimpels.


Tgei plaids plain buc a ti? Numna enzacons exempels e declara pertgei.

Tge pleds plen betg a tgei an general? Numna anzaquànts exaimpels a declarescha partge.

Tge pleds at plaian betg? Nomna en pêr exaimpels e daclera pertge.

Che pleds specifics nu't pleschan? Nomna ün pêr exaimpels e declera perche.

Che pleds specifics nu't plaschan? Nomna ün pêr exaimpels e declera perche.


Per mintgin ei bi enzatgei auter. Legia ils texts e rispunda allas damondas.

Par mintgegn mùnta 'bi' anzatge oter. Ligia igls texts a raspunda las amparadas.

Igl pled 'bel' monta per mintgign ensatge oter. Ligia igls texts e rasponda allas dumondas.

Il pled 'bel' significha per minchün qualchos'oter. Legia ils texts e respuonda a las dumandas.

Il pled 'bel' significha per minchün alch oter. Legia ils texts e respuonda a las dumondas.


c) Discutescha cun tes conscolars e tias conscolaras:

c) Discutescha cugls teas cunsculars a cun las tias cunscularas:

c) Discutescha las suandontas dumondas cun las tias conscolaras ed igls ties conscolars:

c) Discuta las seguaintas dumandas cun tieus conscolars e tias conscolaras:

c) Discuta las seguaintas dumondas cun teis conscolars e tias conscolaras:


Quei tema havein nus eligiu pil tutorial:

Que tema vagn nus eligieu pigl tutorial:

Nous vagn tscharnia la suandonta tematica pigl tutorial:

Nus vains tschernieu la seguainta tematica pel tutorial:

Nus vain tschernü la seguainta tematica pel tutorial:


d) E tgei plaid romontsch ei il pli bi per tei? Elegia e declara.

d) A tge pled rumàntsch e igl ple beal par te? Declarescha.

d) Tge è igl ties pled rumantsch preferia? Daclera pertge.

d) E che es tieu pled rumauntsch predilet? Declera.

d) E che es teis pled rumantsch predilet? Declera.


d) Con legras ein las suandontas persunas sin ina scala dad 1 tochen 10? Daco? Declara tiu giudicament en ina construcziun. Il davos sas ti giudicar tgi che ti vul. Noda siu num silla lingia punctada.

d) Quànt legras en las savundàntas parsùnas sen egna scala dad 1 antocen 10? Partge? Declara igl tieus giudicamaint an egna construcziùn. Igl davos sas tei giuditgear egna parsùna ca tei vol. Numna igl sieus num an la sparta davànttier.

d) Quaunt at faun rir las seguaintas persunas sün üna scala dad 1 fin 10? Perche? Declera perche in üna frasa. A la fin poust tü svess tscherner ad üna persuna. Nu schmancher da scriver sieu nom sülla lingia.

d) Quant at fan rier las seguaintas persunas sün üna scala dad 1 fin 10? Declera perche in üna frasa. A la fin poust tü svess tscherner ad üna persuna. Nun invlidar da scriver seis nom sülla lingia.


Esser leghers e saver far rir auters ei in talent tut special. Fai ils pensums.

Easser legher a saver far rir oters e egn talent tut spezial. Fe las leztgas.

Esser ün pajaz e savair fer rir ad oters, que es ün talent tuottafat speciel. Fè las lezchas.

Esser ün pajaz e savair far rier ad oters, quai es ün talent tuottafat special. Fat las lezchas.


b) Tgei atgnadads caracteriseschan ina persuna ch'ei legra? Colurescha las tschun caussas ch'ein las pli impurtontas per tei e cumpletescha cun tias propostas.

b) Tge atgnadads caracteriseschan egna parsùna c'e legra? Calurescha las tschentg tgossas c'en las ple impurtàntas par te a cumpletescha cun las tias propostas.

b) Che caracterisescha ad üna persuna chi so fer rir ad oters? Culurescha las tschinch chosas chi sun per te las pü importantas e cumplettescha la tabella cun tias egnas propostas.

b) Che caracterisescha ad üna persuna chi sa far rier ad oters? Culurischa las tschinch chosas chi sun per tai las plü importantas e cumplettescha la tabella cun tias aignas propostas.


Tgi e igl ple legher an la tia famiglia?

Chi da tia famiglia so fer rir il meglder?

Chi da tia famiglia sa far rier il meglder?


Exaimpel: El/ella sa far legras ghignas.

Exaimpel: El/Ella so fer grimassas da rir.

Exaimpel: El/Ella sa far grimassas da rier.


c) Elegia ina persuna che ti has numnau el pensum a) e fai ils suandonts pensums:

c) Eligia egna parsùna ca tei âs numno an la leztga a) a fe las savundàntas leztgas:

c) Tscherna ad üna persuna cha tü hest numno i'l exercizi a) e fo las seguaintas lezchas:

c) Tscherna ad üna persuna cha tü hast nomnà i'l exercizi a) e fa las seguaintas lezchas:


Tgi ei la pli legra persuna che ti enconuschas?

Tgi e la ple legra parsùna ca tei ancanuschas?

Chi es la persuna la pü umoristica cha tü cugnuoschast?

Chi es la persuna la plü umoristica cha tü cugnuoschast?


• malegia la fatscha dalla persuna ni tacca ina fotografia el tgau dil clown

• malegia la fatscha da la parsùna near tatga egna fotografeia agl tgieu digl clown

• disegna la fatscha u tacha üna fotografia da la persuna aint il cho dal clown

• Disegna la fatscha o tacha üna fotografia da la persuna aint il cheu dal clown.


Chi es il pü grand pajaz/la pü granda pajazza da la classa?

Chi es il plü grond pajaz/la plü gronda pajazza da la classa?


Üna persuna chi sa far rier ad oters ...


• noda sils cavels pertgei che quella persuna ei legra

• noda sen las lingias partge ca quella parsùna e legra

• nota süls chavels dal clown, perche cha quista persuna at fo rir

• Nota süls chavels, perche cha quista persuna at fa rier.


• scriva il num dalla persuna el capi dil clown

• scriva igl num da la parsùna agl tgapi digl clown

• scriva il nom da la persuna aint il chapè dal clown

• Scriva il nom da la persuna aint il chapè dal clown.


• Tgei schess tiu animal da casa sur da tei e tia famiglia (ni ina mustga ni in falien el cass che ti has buc in animal da casa)?

• Tge gess igl tieus animal da tgea da te a tia famiglia (near egna mustga near egn filient agl cass ca tei âs betg egn animal da tgea)?

• Tge schess igl ties animal da tgesa da tè e dalla tia famiglia (u ena mostga u ena filunza, schi te ast nign animal da tgesa)?

• Che dschess tia bes-cha chasauna da te e da tia famiglia (u üna muos-cha u ün aragnun, scha tü nu vessast d'avair üna bes-cha chasauna)?

• Che dschess tia bes-cha chasana da tai e da tia famiglia (o üna muos-cha o ün arogn, scha tü nu vessast d'avair üna bes-cha chasana)?


• Tgei fa quella historia endamen a vus?

• Tge fa quell'istorgia andamaint a vus?

• At fò andamaint chell'istorgia ensatge?

• A che as tira adimmaint quist'istorgia?


• Tgei animal fusses ti bugen per in di? Pertgei gest quei animal?

• Tge animal fussas tei bugent par egn gi? Partge gest que animal?

• Tge animal fissas te gugent per en de? Pertge gist chel?

• Che bes-cha füssast tü gugent per ün di? Perche güst quella?

• Che bes-cha füssast tü jent per ün di? Perche güsta quella?


• Noda treis buns propiests pigl onn niev.

• Noda tres bùnas intenziùns pigl on nov.

• Noda treis bungs propiests pigl onn nov.

• Nota trais buns propösts per l'an nouv.


• Cura has ti ris da schluppar quei onn? Declara pertgei?

• Cura âs tei ris larmas igl davos on? Declarescha partge.

• Cura ast te riia da schluppar chest onn? Daclera pertge.

• Cura hest tü rieu da schlupper quist an? Declera perche.

• Cura hast tü ris da schloppar quist on? Declera perche.


• Has ti era duvrau curascha per far enzatgei duront quei onn? Tgei has ti ughegiau da far? Declara co quei ei stau per tei.

• Âs tei ear duvro curascha da far anzatge igl on passo? Tge âs tei uagieu da far? Declarescha co quegl e sto par te.

• Ast er te duvro curasch per far ensatge durant chest onn? Tge ast te risco da far? Daclera, scu tgi chegl è sto per tè.

• Hest eir tü druvo curaschi per fer qualchosa düraunt quist an? Che hest tü ris-cho da fer? Declera, cu cha que es sto per te.

• Hast eir tü dovrà curaschi per far alch dürant quist on? Che hast tü ris-chà da far? Declera, co cha quai es stat per tai.


Igl advent ei in temps fetg special. Teidla la historia e fai ils pensums.

Igl advent e egn tains fetg spezial. Tearla l'istorgia a fe las leztgas.

Igl advent è en taimp fitg spezial. Tedla l’istorgia e fò igls pensums.

L'Advent es ün temp fich speciel. Taidla l'istorgia e fo las lezchas.

L'Advent es ün temp fich special. Taidla l'istorgia e fa las lezchas.


• Cura san ils animals en quei text tschintschar?

• Cura san igls animals an que text bagliafar?

• Cura son igls animals discorrer ainten chel text?

• Cura saun discuorrer las bes-chas in quist text?

• Cura san discuorrer las bes-chas in quist text?


• Tgei effect ha quei schabetg giu pils animals, pil patrun e pil fumegl?

• Tge efect â que schabetg gieu pigls animals, pigl patrùn a pigl famegl?

• Tge effect ò gia chel evenimaint pigls animals, pigl patrung e pigl famegl?

• Che effet ho gieu quist evenimaint per las bes-chas, pel patrun e'l famagl?

• Che effet ha gnü quist evenimaint per las bes-chas, pel patrun e'l famagl?


• Enconuschas ti autras historias, ellas qualas ils animals san tschintschar?

• Ancanuschas tei otras istorgias, an las qualas igls animals san bagliafar?

• Canoschas te otras istorgias, noua tgi igls animals son discorrer?

• Cugnuoschast tü otras istorgias, inua cha las bes-chas saun discuorrer?

• Cugnuoschast tü otras istorgias, ingio cha las bes-chas san discuorrer?


• Tgei din ils animals da lur patrun e da lur fumegl?

• Tge gin igls animals da lur patrùn a lur famegl?

• Tge deian igls animals da lour patrung e digl famegl?

• Che dian las bes-chas da lur patrun e dal famagl?

• Che dischan las bes-chas da lur patrun e dal famagl?


• Tgei munta il plaid 'bunaveglia'? Cura mussein era nus buna voluntad e cura fagein nus buns propiests?

• 'Bùna viglia', tge munta quegl? Cura eassan nus ear savens plagn bùna viglia ad intenziùns?

• 'Esser da buna viglia', tge vot chegl deir? Cura mussagn er nous buna viglia e cura faschagn nous bungs propiests?

• 'Buna vöglia', che voul que dir? Cura mussains eir nus buna vöglia e cura fainsa buns propösts?

• 'Buna vöglia', che voul quai dir? Cura muossain eir nus buna vöglia e cura faina buns propösts?


b) Elegia treis dallas damondas ed incumbensas sutvart e fai ils pensums en tiu carnet da scriver.

b) Eligia ord las amparadas ad incumbensas sutvart tres a fe las leztgas agl tieus carnet da scriver.

b) Tscherna treis dallas dumondas ed incumbensas sotvart e fò igls pensums aint igl ties carnet da screiver.

b) Tscherna trais da las dumandas ed incumbenzas suotvart e fo las lezchas in tieu quadern da scriver.

b) Tscherna trais da las dumondas ed incumbenzas suotvart e fa las lezchas in teis quadern da scriver.


• Tgei ei stau per tei il pli trest ch'ei schabegiau quei onn? Raquenta da quella situaziun.

• Tge e sto par te igl ple trest schabetg da que on? Raquenta da quella situaziùn.

• Tge è sto per tè igl pi trest tgi è capito chest onn? Rachinta da chella situaziun.

• Che es sto per te il pü trist chi'd es capito quist an? Quinta da quista situaziun.

• Che es stat per tai il plü trist chi'd es capità quist on? Quinta da quista situaziun.


• Lai repassar igl onn e scriva a moda cronologica diesch regurdientschas ni schabetgs.

• Le repassar igl on a scriva a moda cronologica diesch ragurdientschas near schabetgs.

• Screiva an moda cronologica (l'egn siva l'oter) diesch regurdientschas u evenimaints da chest onn.

• Lascha repasser l'an e scriva in möd cronologic desch algordanzas u evenimaints.

• Lascha repassar l'on e scriva in möd cronologic desch regordanzas o evenimaints.


• Tgei dis ti, duess ina vacca haver cornas ni buc?

• Tge gis tei, duess egna vatga ver cornas near betg?

• Tge deist te, duess ena vatga aveir cornas u betg?

• Che dist tü, dess üna vacha avair sü cornas u na?

• Che dist tü, dess üna vacha avair sü cornas o brich?


• Has ti fatg il davos onn ina bun'ovra? Declara la situaziun.

• Âs tei fatg igl davos on egna bùn'ovra? Declarescha la situaziùn.

• Ast te fatg ensatge digl bung durant igl onn? Daclera la situaziun.

• Hest tü fat üna bun'ouvra düraunt l'an? Declera la situaziun.

• Hast tü fat üna bun'ouvra dürant l'on? Declera la situaziun.


a) Tedlei la historia che la scolasta prelegia e discutei las suandontas damondas cun vies vischin ni vossa vischina.

a) Tarlad l'istorgia ca la surmestra preligia a discutad las savundàntas amparadas cugl voss vaschegn near cun la vossa vaschegna.

a) Tadle l'istorgia tgi la scolasta preligia e discute las suandontas dumondas cun la vossa vaschigna u igl voss vaschign.

a) Tadlè l'istorgia cha la magistra prelegia e discutè las seguaintas dumandas cun vos chantunais u vossa chantunaisa.

a) Tadlai l'istorgia cha la magistra prelegia e discutai las seguaintas dumondas cun vos vaschin o vossa vaschina.


• Tgei din ils animals cura ch'ei tucca? Tgei munta quei?

• Tge gin igls animals, cur c'igl tutga? Tge munta quegl?

• Tge deian igls animals, cura tgi igls sains totgan? Tge vot chegl deir?

• Che dian las bes-chas, cur cha'ls sains sunan? Che voul que dir?

• Che dischan las bes-chas, cur cha'ls sains sunan? Che voul quai dir?


Il brainstorming ei ina metoda da rimnar associaziuns ed ideas tier in tema. Era associaziuns che paran curiosas han plaz en in brainstorming – lezzas provocheschan forsa meinsvart schizun novas bunas ideas.

Igl brainstorming e egna metoda da rimnar assoziaziùns ad ideias tier egn tema. Ear assoziaziùns ca paran curiusas ân plaz an egn brainstorming – quellas provotgeschan forza anqualgea schizund novas bùnas ideias.

Cun igl brainstorming ins so rimnar ideias ed associaziuns per ena tematica. Er ideias tgi paran curiousas on plaz ainten en brainstorming – mintgatant magnan

Il brainstorming es üna metoda chi permetta da ramasser idejas ed associaziuns per üna tematica. Eir idejas apparaintamaing curiusas haun plazza in ün brainstorming – minchataunt provocheschan quellas dafatta nouvas idejas.

Il brainstorming es üna metoda chi permetta da ramassar ideas ed associaziuns per üna tematica. Eir ideas apparaintamaing curiusas han plazza in ün brainstorming – minchatant provocheschan quellas dafatta nouvas ideas.


b) Translate igls pleds engles an rumantsch.

b) Tradüa ils pleds inglais in rumauntsch.

b) Tradüa ils pleds inglais in rumantsch.


c) Fagei in brainstorming tier il tema da vies tutorial. Rimnei tut ils cavazzins sin cedels da post-it per saver crear pli tard in mindmap. Ponderei era tgei material che vus duvreis.

c) Faged egn brainstorming tigl tema digl voss tutorial. Rimnad tut igls tgavazegns sen zedels da post-it par saver crear ple tard egn mindmap. Ponderad ear tge material ca vus duvraz.

c) Fasche en brainstorming per la tematica digl voss tutorial. Rimne tot igls tgavazzigns sen post-its. Pondere er, tge material tgi vous duvrez. Adatg: Tigne igls post-its pigl exercezi 5.

c) Fè ün brainstorming per la tematica da vos tutorial. Ramassè tuot ils chavazzins sün post-its per pudair creer pü tard üna mindmap. Ponderè eir che materiel cha vus druvais.

c) Fat ün brainstorming per la tematica da vos tutorial. Ramassai tuot ils chavazzins sün post-its per pudair crear plü tard üna mindmap. Ponderai eir che material cha vus dovrais.


Il mindmap ei ina metoda da far uorden cullas associaziuns e las ideas ch'ein vegnidas rimnadas tier in tema. La finamira d'in mindmap ei da dar in'emprema structura als patratgs cun visualisar gruppas e sutgruppas.

Igl mindmap e egna metoda da far urden cun las assoziaziùns ad ideias c'en vagnidas rimnadas tier egn tema. La fegnamira d'egn mindmap e da dar egn'amprema structura agls patratgs cun visualisar grupas a sutgrupas.

Cun igl mindmap ins so far urden cun las ideias ed associaziuns tgi èn neidas rimnadas per ena tematica. La fegnameira dad en mindmap è da dar ena structura generala agls patratgs cun visualisar (mussar) categorias e sotcategorias.

La mindmap es üna metoda chi güda a fer uorden cullas idejas ed associaziuns chi sun gnidas ramassedas per üna tematica. Il böt d'üna mindmap es da der üna structura generela als impissamaints cun visualiser categorias e suotcategorias.

La mindmap es üna metoda chi güda a far uorden cullas ideas ed associaziuns chi sun gnüdas ramassadas davart üna tematica. Il böt d'üna mindmap es da dar üna structura generala als impissamaints cun visualisar categorias e suotcategorias.


Fagei retschercas davart vies tema e cumpletei ils cavazzins. Nudei cheusut informaziuns impurtontas, cunzun era plaids pli grevs ni construcziuns che vus haveis buca capiu.

Faged retscheartgas davart igl voss tema a cumpletad igls tgavazegns. Nudad qua sut infurmaziùns impurtàntas, cunzund ear pleds ple greavs near construcziùns ca vus vez betga capieu.

Fasche retschertgas davart la vossa tematica e cumplette igls tgavazzigns. Nude sotvart infurmaziuns impurtantas, surtot er pleds pi grevs u construcziuns tgi vous vez betg ancletg.

Fè retscherchas davart vossa tematica e cumplettè ils chavazzins. Notè suotvart infurmaziuns importantas, surtuot eir pleds pü difficils u frasas cha vus nu vais inclet.

Fat retscherchas davart vossa tematica e cumplettai ils chavazzins. Notai suotvart infuormaziuns importantas, surtuot eir pleds plü difficils o frasas cha vus nu vais inclet.


Las metodas 'brainstorming' e 'mindmap' gidan da rimnar ideas e da far uorden cun ellas. Legia las definiziuns e fai ils pensums.

Las metodas 'brainstorming' a 'mindmap' gidan da rimnar ideias a da far urden cun ellas. Ligia las definiziùns a fe las leztgas.

Brainstormings e mindmaps geidan a rimnar ideias ed associaziuns ed a far urden cun chellas. Lige las definiziuns e fasche igls exercezis.

Brainstormings e mindmaps güdan a ramasser idejas ed associaziuns ed a fer uorden cun quellas. Legia las definiziuns e fo las lezchas.

Brainstormings e mindmaps güdan a ramassar ideas ed associaziuns ed a far uorden cun quellas. Legia las definiziuns e fa las lezchas.


a) Dai in'egliada silla cadeina da plaids dil hortulan. Tgei associaziuns ha il sulegl provocau tier el? Co savess la cadeina cuntinuar? Discutescha cun tiu vischin ni tia vischina.

a) De egn'iglieada sen la cadagna da pleds digl ortulan. Tge assoziaziùns â igl sulegl provotgieu tier el? Co savess la cadagna cuntinuar? Discutescha cugl tieus vaschegn near cun la tia vaschegna.

a) Dò en'igleida alla cadagna da pleds digl ortulan. Tge associaziuns fò el cun igl suglegl? Scu pudess la cadagna cuntinuar? Discutescha cun la tia partenaria u igl ties partenari.

a) Do ün'öglieda a la chadagna da pleds dal giardinier. Che associaziuns svaglia il sulagl in el? Cu pudess la chadagna cuntinuer? Discuta cun tieu chantunais u tia chantunaisa.

a) Dà ün'ögliada a la chadaina da pleds dal giardinier. Che associaziuns svaglia il sulai in el? Co pudess la chadaina cuntinuar? Discuta cun teis vaschin o tia vaschina.


2. Definiziun: <strong>mindmap </strong>


b) Ordinescha ils suandonts plaids el mindmap e cumpletescha el cun atgnas associaziuns.

b) Urdagna igls savundànts pleds agl mindmap a cumpletescha el cun atgnas assoziaziùns.

b) Ordine igls suandonts pleds aint igl mindmap e cumplette chel cun atgnas associaziuns.

b) Ordinescha ils seguaints pleds illa mindmap e cumplettescha quella cun egnas associaziuns.

b) Ordinescha ils seguaints pleds illa mindmap e cumplettescha quella cun aignas associaziuns.


a) Translate igls pleds engles an rumantsch.

a) Tradüa ils pleds inglais in rumauntsch.

a) Tradüa ils pleds inglais in rumantsch.


d) Sur da tgei vegn ei savens fatg sgnoccas? Discutei en dus e rimnei las treis tematicas las pli frequentas.

d) Sur da tge vean igl savens fatg sgnocas? Discutad an dus a rimnad las tres tematicas las ple frequentas.

d) Da che vain suvenz fat vizs? Discutè in duos e notè las trais tematicas chi vegnan avaunt il pü suvenz?

d) Da che vain suvent fat vizs? Discutai in duos e notai las trais tematicas chi vegnan avant il plü suvent?


c) Va tras la stanza e raquenta la sgnocca a tes conscolars.

c) Va tras la stànza a raquenta la sgnoca agls teas cunsculars.

c) Vo tres la staunza e quinta il viz a tieus conscolars ed a tias conscolaras.

c) Va tras la stanza e quinta il viz a teis conscolars ed a tias conscolaras.


a) Con legras ein las suandontas sgnoccas per tei? Indichescha quei cun in crutsch e dai in tetel alla sgnocca.

a) Quànt legras en las sgnocas udidas par te? Inditgescha quegl cun egna crusch a de egn tetel a la sgnoca.

a) Quaunt at faun rir ils seguaints vizs ? Fo üna crusch al lö correspundent e do ün titul a mincha viz.

a) Quant at fan rier ils seguaints vizs? Fa üna crusch al lö correspundent e dà ün titel a mincha viz.


b) Il scolast dat a ti ina sgnocca. Exercitescha da raquintar ella.

b) Igl surmester dat a tgei egna sgnoca. Exerzitescha da raquintar ella.

b) Il magister at do ün viz. Exercitescha a quinter quel.

b) Il magister at dà ün viz. Exercitescha a quintar quel viz.


• Descriva las suandontas expressiuns cun agens plaids: shitstorm, influencer, likes.

• Descriva las savundàntas expressiùns cun agens pleds: shitstorm, influencer, likes.

• Descriva las seguaintas expressiuns cun egens pleds: shitstorm, influencer, likes.

• Descriva las seguaintas expressiuns cun agens pleds: shitstorm, influencer, likes.


• Has ti era gia commentau enzatgei ni rispundiu ad ina contribuziun ellas reits socialas? Tgei ponderaziuns stos ti far en quellas situaziuns?

• Âs tei ear gea comento anzatge near raspundieu ad egna contribuziùn an las reets sozialas? Tge ponderaziùns stos tei far an quellas situaziùns?

• Hest eir tü già commento qualchosa u respundieu ad üna contribuziun illas raits socielas? Che ponderaziuns as stu fer in telas situaziuns?

• Hast eir tü fingià commentà alch o respus ad üna contribuziun illas raits socialas? Che ponderaziuns esa da far in talas situaziuns?


• Tgei ei la differenza denter scriver in diari e tener sil current la glieud ellas reits socialas?

• Tge e la diferenza trànter scriver egn diari a taner segl curaint la glieud an las reets sozialas?

• Che es la differenza traunter scriver ün diari e scriver aint illas raits socielas?

• Che es la differenza tanter scriver ün diari e scriver aint illas raits socialas?


Selfies ein moderns e vegnan fatgs oz dapertut e da tuts. Lein mirar pertgei che talas fotografias ein aschi popularas ed empruar da nezegiar ellas era per la scola.

Selfies en moderns a vignan fatgs oz dapartut a da tuts. Lagn vurdar ampo ple exact sen quellas fotografeias spezialas.

Selfies sun moderns e vegnan fats hozindi da tuots. Guardainsa, perche cha's fo uschè gugent telas fotografias e pruvainsa da druver quellas eir a scoula.

Selfies sun moderns e vegnan fats hozindi da tuots. Guardain, perche chi's fa uschè jent talas fotografias e provain da dovrar quellas eir a scoula.


• Has ti gia fatg in'experientscha negativa cun in selfie che ti vulevas atgnamein buca survegnir ni tarmetter? Raquenta.

• Âs tei gea fatg egn'ea egn'experientscha negativa cun egn selfie ca tei levas atgnameing betga survagnir near tarmeter. Raquenta.

• Hest tü già fat üna vouta ün'experienza negativa cun ün selfie cha tü nu vulaivast vairamaing survgnir u trametter? Quinta.

• Hast tü fingià fat üna jada ün'experienza negativa cun ün selfie cha tü nu laivast vairamaing surgnir o trametter? Quinta.


• Cun tgi fagessas tei bugent egn selfie?


• Pertgei fan ins insumma selfies? Enquera motivs.

• Partge fan ign anzuma selfies? Anquiera motivs.

• Perche as fo que insomma selfies? Tschercha radschuns.

• Perche as faja insomma selfies? Tschercha radschuns.


• Tgei ei in selfie? Tgei ei la differenza denter in selfie ed ina fotografia normala?

• Tge e egn selfie? Tge e la diferenza trànter egn selfie ad egna fotografeia normala?

• Che es ün selfie? Che es la differenza traunter ün selfie ed üna fotografia normela?

• Che es ün selfie? Che es la differenza tanter ün selfie ed üna fotografia normala?


Entscheiva ussa in diari da selfies en tiu carnet da scriver.

Antscheva uss egn diari da selfies agl tieus carnet da scriver.

Cumainza uossa a scriver ün diari da selfies in tieu quadern da scriver.

Cumainza uossa a scriver ün diari da selfies in teis quadern da scriver.


• A tgi muossas ti tes selfies? Nua sepresentas ti cun selfies?

• A tgi mussas tei igls teas selfies? Noua sapreschaintas tei cun selfies?

• A chi muossast tü tieus selfies? Inua at preschaintast tü cun selfies?

• A chi muossast tü teis selfies? Ingio at preschaintast tü cun selfies?


• Tgei stuesses ti ponderar avon che publicar ni tarmetter ad enzatgi in selfie?

• Tge stuessas tei ponderar avànt ca publitgear near tarmeter ad anzatgi egn selfie?

• Che stuvessast tü ponderer, aunz cu publicher u trametter ün selfie a qualchün?

• Che stuvessast tü ponderar, avant co publichar o trametter ün selfie ad inchün?


Enquera plaids per treis atgnas categorias e lai lignar in conscolar la noziun surordinada.

Anquiera pleds par tres atgnas categoreias a le lignear egn cunscular la noziùn surordinada.

Tschertga pleds per treis atgnas categorias e lascha angivinar ena conscolara u en conscolar las noziuns surordinadas (tgaschettas greischas).

Tschercha pleds per trais egnas categorias e lascha ingiuviner la noziun surordineda ad ün conscolar u ad üna conscolara.

Tschercha pleds per trais aignas categorias e lascha ingiavinar la noziun surordinada ad ün conscolar o ad üna conscolara.


• Tgei informaziuns mauncan aunc, nua stueis vus cumpletar?

• Tge infurmaziùns màncan ànc, noua stuez vus cumpletar?

• Tge infurmaziuns mantgan anc, noua stuez vous cumplettar?

• Che infurmaziuns maunchan auncha, inua stuvais vus cumpletter?

• Che infuormaziuns mancan amo, ingio stuvais vus cumplettar?


viruos-chel – artrosa – cancar – glandun


algrezcha – temma – tristezza – varguogna


Sche jeu pegliel in carpiun, fierel jeu puspei anavos el ell'aua.

Scha jou tschef egna litgiva, la fier jou puspe anavos an l'aua.

Schi ia tschif en carpiun, igl met ia puspe anavos ainten l'ava.

Sch'eau clap üna carpa, la met eau darcho inavous aint ill'ova.

Sch'eu clap üna carpa, tilla metta darcheu inavo aint ill'aua.


buracel – bovist – schampignùn – tgapeala digl giavel


c) Memorisescha ils plaids grevs. Per mintgin ei vegniu fatg treis declaraziuns. Finescha ils exercezis ed elegia treis ulteriurs plaids dil pensum b).

c) Memorisescha igls pleds greavs da la leztga b). Par mintgegn tgatas duas construcziùns c'igl declareschan. Cumpletescha la tearza declaraziùn, a feta igls exerzezis. Eligia tres ulteriurs pleds da la leztga b) a declarescha els.

c) Tigna andamaint treis pleds grevs da chel exercezi. Siva mintga pled suondan treis commentars. Cumplettescha chels, noua tgi fò basigns ed agiunta treis ulteriours exaimpels digl exercezi b).

c) Tegna adimmaint ils trais pleds difficils in quist exercizi. Zieva mincha pled seguan trais commentars. Cumplettescha quels, inua cha que fo dabsögn ed agiundscha trais ulteriurs exaimpels da la lezcha b).

c) Tegna adimmaint ils trais pleds difficils in quist exercizi. Davo mincha pled seguan trais commentars. Cumplettescha quels, ingio chi fa dabsögn ed agiundscha trais ulteriurs exaimpels da la lezcha b).


Sche jeu pegliel in carpiun, cuschinel jeu quel gest per gentar.

Scha jou tschef egna litgiva, la cuschegn jou gest par marenda.

Schi ia tschif en carpiun, igl cuschign ia gist da giantar.

Sch'eau clap üna carpa, la cuschin eau güst da gianter.

Sch'eu clap üna carpa, tilla cuschina güsta da giantar.


Cun tgei plaids savein nus far gruppas? Tgeinins s'audan ensemen? Fai ils pensums ed exercitescha da far mindmaps pass per pass.

Cun tge pleds savagn nus far grupas? Tgenegns s'odan anzemel? Fe las leztgas ad exerzitescha da far mindmaps pass par pass.

Cun tge pleds pudagn nous far gruppas: Tgenegns totgan ansemen? Fò igls exercezis ed exercitescha pass per pass a far mindmaps.

Cun che pleds pudains nus fer gruppas? Chenüns tuochan insembel? Fo las lezchas ed exercitescha pass per pass a fer mindmaps.

Cun che pleds pudaina far gruppas? Chenüns toccan insembel? Fa las lezchas ed exercitescha pass per pass a far mindmaps.


• Tgei informaziuns vuleis vus eventualmein schar naven per far il film? Vies tutorial duess buca cuzzar pli ditg che treis minutas, aschia che vus stueis restrenscher il tema.

• Tge infurmaziùns lez vus eventualmeing schar davent par far igl film? Igl voss tutorial duess betga cuzar ple gî ca tres minutas, ascheia ca vus stuez eventualmeing redutgear igl tema.

• Tge infurmaziuns lez vous forsa lascher davent per far igl film? Igl voss tutorial duess betg cuzzar pi dei tgi treis minutas, uscheia tgi vous stuez restranscher igl tema (stritgier bler).

• Che infurmaziuns vulais vus eventuelmaing lascher davent per fer il film? Vos tutorial nu stuvess dürer dapü cu trais minuts, uschè cha vus stuvais pü cu facil restraindscher la tematica.

• Che infuormaziuns vulais vus eventualmaing laschar davent per far il film? Vos tutorial nu stuvess dürar daplü co trais minuts, uschè cha vus stuvais plü co facil restrendscher la tematica.


La tata gi: «Igl schender e igl um da mia feglia»

Tia tatta dei: «Igl <strong>schender </strong>è igl om da mia feglia.»


e) Nudad ussa qua igl voss mindmap an bi.

e) Notè uossa la versiun finela da vossa mindmap.

e) Notai uossa la versiun finala da vossa mindmap.


• Tgei gruppas saveis vus far cun vos cavazzins?

• Tge grupas savez vus far cugls voss tgavazegns?

• Tge gruppas savez vusoters far cugls voss tgavazzigns?

• Che gruppas pudais vus fer cun voss chavazzins?

• Che gruppas pudais vus far cun voss chavazzins?


Tgi è igl <strong>schender </strong>da ties tat e tia tatta? ....................................


perfurader – fermagl – stitgetta – lingiala

perforader – clamper da büro – pidera – linger


a) Noda associaziuns tier ils cavazzins indicai. Tila lu duas cartas dil giug 'Plaids en miu tgau'. Scriva ils cavazzins els rudials e noda tias associaziuns.

a) Noda assoziaziùns tigls tgavazegns inditgieus. Tira alura duas tgartas digl gioi 'Pleds agl mieus tgieu'. Scriva igls tgavazegns agls rudeals a noda las tias assoziaziùns.

a) Noda associaziuns pigls tgavazzigns inditgias. Teira alloura dus cartas digl gi 'Pled ainten la mia testa'. Screiva igls tgavazzigns aint igls cres e noda las tias associaziuns.

a) Nota associaziuns pels chavazzins indichos. Tira alura duos cartas dal gö 'Pleds in mieu cho'. Scriva ils chavazzins i'ls rinchs e nota tias associaziuns.

a) Nota associaziuns pels chavazzins indichats. Tira lura duos cartas dal gö 'Pleds in meis cheu'. Scriva ils chavazzins aint ils rinchs e nota tias associaziuns.


termometer – oura – barometer – lingiera


• Tgeininas ein las noziuns surordinadas dallas gruppas da plaids?

• Tgenegnas en las noziùns surordinadas da las grupas da pleds?

• Tge èn las noziuns surordinadas dallas gruppas da pleds?

• Chenünas sun las noziuns surordinedas da las gruppas da pleds?

• Chenünas sun las noziuns surordinadas da las gruppas da pleds?


homosexuals      carstgauns vegls      carstgauns malsauns

homosexuals      carstgàns vigls      carstgàns malzàns

homosexuels      glieud veglia      glieud amaleda

homosexuals        glieud veglia        glieud amalada       paurs


c) Tgei reglas duein valer, cura che nus raquintein sgnoccas en scola? Discutei cun in partenari. Nudei silmeins ina regla sin in sboz.

c) Tge reglas den valer, cur ca nus raquintagn sgnocas an scola? Discutad cun egn partenari. Nudad seglmains egna regla sen egn sboz.

c) Che reglas dessan valair, cur cha nus quintains vizs a scoula? Discutè cun ün partenari u üna partenaria. Notè almain üna regla sün ün fögl.

c) Che reglas dessan valair, cur cha nus quintain vizs a scoula? Discutai cun ün partenari o üna partenaria. Notai almain üna regla sün ün fögl.


d) Discutei en classa e decidi communablamein qualas treis reglas ch’ein impurtontas per vus. Noda ellas cheusut.

d) Discutad an classa a dezided cuminevlameing tge tres reglas c’en impurtàntas par vus. Noda ellas qua sut.

d) Discutè in classa e decidè insembel che reglas chi sun importantas per vus. Nota quellas alura cò suotvart.

d) Discutai in classa e decidai insembel che reglas chi sun importantas per vus. Tillas nota lura quia suotvart.


Igl ei magari grev da sentir ils cunfins dil humor. Fai ils pensums.

Igl e magari greav da santir igls cunfegns digl humor. Fe las leztgas.

A nun es adüna simpel da sentir ils cunfins da l'umur. Fo las lezchas.

I nun es adüna simpel da sentir ils cunfins da l'umur. Fa las lezchas.


b) Sur da tgei tematicas san ins tenor tei plitost buca far sgnoccas? Noda las tematicas sut la tschenta.

b) Da tge tematicas san ign tanor te pletost betga far sgnocas? Noda las tematicas sut la tschenta.

b) Da che tematicas nu's dessa tenor te fer vizs? Nota quellas suot la tschinta aint il disegn .

b) Da che tematicas nu's dessa tenor tai far vizs? Nota quellas suot la tschinta aint il disegn.


la mort      dunnas      politichers      carstgauns da pial stgira      purs

la mort      dunas     politicers      carstgàns da peal stgira      purs

la mort    <strong>duonnas    </strong>politikers    glieud da pel s-chüra     purs


blondinas      religiun/Niessegner     <strong> tappuns e toffas      </strong>scolasts

blondinas      religiùn/Nossegner     <strong> tgils a tretels      </strong>surmesters

blondinas    religiun/cher Segner<strong>    chüls e tofs     </strong>magisters

blondinas       religiun/char Segner<strong>        chüls e tofs       </strong>magisters


a) Nua ein ils cunfins per tei e pils auters? Astgan ins far sgnoccas sur dallas suandontas tematicas? Discutei en classa.

a) Noua en igls cunfegns par te a pigls oters? Dastg'ign far sgnocas da las savundàntas tematicas? Discutad an classa.

a) Inua sun ils cunfins per te e pels oters? As po fer vizs da las seguaintas persunas e chosas? Discutè in classa.

a) Ingio sun ils cunfins per tai e pels oters? As poja far vizs da las seguaintas persunas e chosas? Discutai in classa.


Talians e Tudestgs                    carstgauns cun in impediment spirtal

Talians a Tudestgs      carstgàns cun egn impedimaint spiertal

Taliauns e Tudas-chs      glieud cun ün impedimaint spiertel

Talians e Tudais-chs        glieud cun ün impedimaint spiertal


umens      carstgauns gross      fugitivs      carstgauns tschocs

umens      carstgàns gross      fugitivs      carstgàns orvs

homens     glieud grossa     fügitivs     persunas orvas

homens        glieud grossa        fügitivs          persunas orbas


c) Legia las suandontas sgnoccas, suttastreha la pointa e noda cun ina crusch con legra che la sgnocca ei per tei.

c) Ligia las savundàntas sgnocas, sutastrescha la pointa a noda cun egna crusch quànt legra ca la sgnoca e par te?

c) Legia ils seguaints vizs. Suottastricha la pointa ed indicha cun üna crusch quaunt cha minchün da quels t'ho fat rir.

c) Legia ils seguaints vizs. Suottastricha la pointa ed indicha cun üna crusch quant cha minchün da quels t'ha fat rier.


e) Con gronda ei la probabladad che tiu scolast sa rir sur da sesez/sesezza, sche ti fas ina buna sgnocca sur dad el/ella? Fai in rudi entuorn l'expressiun che constat per tei ed argumentescha.

e) Quànt grànda e la probabladad c'igl tieus surmester sa rir sur da sasez/saseza, scha tei fas egna bùna sgnoca sur dad el/ella? Fe egn rudi anturn l'expressiùn ca cunstat par te ad argumantescha.

d) Quaunt granda es la pussibilited cha tieu magister es bun da rir da se svess, scha tü fest ün bun viz dad el! Fo ün rinch intuorn l'expressiun chi s'affo il meglder ed argumantescha.

d) Quant gronda es la pussibiltà cha teis magister es bun da rier da sai svess, scha tü fast ün bun viz dad el! Fa ün rinch intuorn l'expressiun chi s'affa il meglder ed argumantescha.


Fegl: «Bien. Jeu sun staus il sulet che ha saviu rispunder ad ina damonda.»

Fegl: «Bien. Jou sund sto igl sulet c'â savieu raspunder egna amparada.»

Figl: «Flot. Eau sun sto l'unic chi'd es sto bun da respuonder ad üna dumanda.»

Figl: «Flot. Eu sun stat l'unic chi'd es stat bun da respuonder ad üna dumonda.»


4. La pintga Alena giavischa da sia mumma in poni sin natalezi. La mumma rispunda: «Bien, mia cara, lu mein nus gest damaun suentermiezdi tiel …»

4. La pintga Alena giavischa da sia mama egn poni sen natalezi. La mama raspunda: «Bien, la mia tgeara, nus nagn gest damàn suaintermiezgi tier igl …»

4. A scoula dumanda il magister: «Mierta, sest tü, perche cha'ls peschs sun müts?» «Ma sar magister, ch'El prouva üna vouta da discuorrer cul cho suot ...»

4. Simon dumonda: «Mamma, cura sun eu vairamaing nat?» La mamma respuonda: «Als 15 october.» Simon s'allegra: «Super, quai es tantüna precis il di ch'eu n'ha eir ils ...»


«Fagei tut ils pensums sillas paginas 29, 30 e 31.»

«Faged tut las leztgas sen las paginas 29, 30 a 31.»

«Fè tuot las lezchas a las paginas 29, 30 e 31.»

«Fat tuot las lezchas a las paginas 29, 30 e 31.»


patratgel       minus       spaghettis       buontad       cavalier

patratg       mains       spaghetis      delicat    cavalier

ponderer       minus       spaghets       amiaivel       chavagl

ponderar       minus       spaghets       amiaivel       chavagl


6. La .......................................................... vegn tiel miedi e di: «Il simulant en combra 23 ei morts.» Il miedi rispunda: «Mo ussa surfa el propi in tec!»

6. La .......................................................... vean tier igl miedi a gi: «Igl simulant an tgombra 23 e mort.» Igl miedi raspunda: «Mo ussa surfa el propi ampo!»

6. La ............................................. vain tal meidi e disch: «Il simulant in chambra 23 es mort.» Il meidi respuonda: «Ma uossa exagerescha quel propi ün pô!»

6. La .......................................................... vain pro'l meidi e disch: «Il simulant in chombra 23 es mort.» Il meidi respuonda: «Ma uossa exagerescha quel propa ün zich!»


b) Tgei munta il plaid da sligiaziun? Declara en ina construcziun.

b) Tge mùnta igl pled da schliaziùn? Declara an egna construcziùn.

b) Che voul dir il pled da soluziun? Declera in üna frasa.


Tino di: «Jeu hai semiau dad in giug da ballapei.»

Igl Tino gi: «Jou ve sasamgnieu d'egn gioi da burape.»

Tino disch: «Eau m'he insömgio d'ün gö da ballapè.»

Tino disch: «Eu n'ha sömgià d'ün gö da ballapè.»


5. Già daspö uras ho il ...................................... il .................................... El disch: «Eau vess fat meglder da lascher sainza manger l'acrobat da trampolin.»

5. Fingià daspö uras ha il ...................................... il .................................... El disch: «Eu vess fat meglder da laschar sainza mangiar l'acrobat da trampolin.»


leghers       larmas       telefoneschel       ruasseivel

leghers       larmas       telefonesch      veia

ova      larmas      telefon       quiet

aua      larmas      telefon       quiet


e) Enquera a casa silmeins duas sgnoccas tudestgas (cudischs da sgnoccas, gasettas, internet) che plain bein a ti e che funcziunan era per romontsch. Scriva ni tacca ellas sutvart.

e) Anquiera a tgea seglmains duas sgnocas tudestgas (cudeschs da sgnocas, giasetas, internet) ca plen bagn a tgei a ca funcziùnan ear par rumàntsch. Scriva near tatga aint ellas sutvart.

e) Tschercha a chesa in cudeschs da vizs, giazettas u i'l internet almain duos vizs tudas-chs chi't pleschan bain e chi funcziunan eir in rumauntsch. Scriva'ls giò u tacha'ls aint cò suotvart.

e) Tschercha a chasa in cudeschs da vizs, gazettas o i'l internet almain duos vizs tudais-chs chi't plaschan bain e chi funcziunan eir in rumantsch. Tils scriva giò o tils tacha aint quia suotvart.


8. «Quei latg ei gie sco aua!», recloma Toni. Il camerier manegia: «Matei che la vacca ei stada memia ditg ella ........................................................»

8. «Que latg e gea sco aua!», recloma igl Toni. Igl camarier manegia: «Matem ca la vatga e stada megna gî an la ........................................................»

8. «Quist lat gusta scu ova!», reclama Andri. Il camarier managia: «Eau pens cha la vacha saja steda memma lönch suot la ..........................................»

8. «Quist lat gusta sco aua!», recloma Andri. Il camarier manaja: «Eu pens cha la vacha saja statta massa lönch suot la ........................................................»


vacanzas       constateschel       cavegl       prescha       senza       leghers

vacànzas       cunstatesch       tgavegl   preascha  sainza       leghers

vacanzas    salüder          anniversari       prescha       sainza      umoristic

vacanzas       bulai      cuafför     prescha       sainza      umuristic


La scolasta dictescha ils pensums da casa:

La magistra dicta las lezchas per fer a chesa:

La magistra dicta las lezchas per far a chasa:


Treis sgnoccas ein vegnidas tagliadas dapart. Sas ti puspei metter ensemen ellas? Fai ils pensums sutvart.

Tres sgnocas en vagnidas taglieadas dapart. Sas tei puspe meter anzemel ellas? Fe las leztgas sutvart.

Trais vizs sun gnieus taglios in duos parts<strong>.</strong> Ils sest tü darcho metter insembel? Fo las lezchas suotvart.

Trais vizs sun gnüts tagliats in duos parts. Tils sast tü darcheu metter insembel? Fa las lezchas suotvart.


La Lea scutegna an l'ureglia da la sia vaschegna:

Lea scutta aint ill'uraglia da sia chantunaisa:

Lea scutta aint ill'uraglia da sia vaschina:


Il scolast sevila cun Tino: «Ti eis puspei memia tard!»

Igl surmester savila cugl Tino: «Tei es puspe megna tard!»

Il magister sbregia sü per Tino: «Tü est darcho memma tard!»

Il magister sbragia sü per Tino: «Tü est darcheu massa tard!»


3. Paul: «Oz ha il scolast sevilau sin mei per enzatgei che jeu hai gnanc fatg.»

3. Paul: «Oz â igl surmester savilo cun me par anzatge c'jou ve gnànc fatg.»

3. Paul: «Hoz s'ho il magister agito da qualchosa ch'eau niauncha nu d'he fat.»

3. Paul: «Hoz s'ha il magister agità dad alch ch'eu gnanca nun ha fat.»


a) Cumpletescha las sgnoccas. Scriva ils plaids ella cruschera e noda il plaid da sligiaziun alla fin dil pensum. Ils plaids per cumpletar las sgnoccas anflas ti el caum sut las sgnoccas.

a) Cumpletescha las sgnocas. Scriva igls pleds an la cruschera a noda igl pled da schliaziùn a la fegn da la leztga. Igls pleds par cumpletar las sgnocas tgatas tei agl tgomp sut las sgnocas.

a) Cumplettescha ils vizs. Scriva ils pleds aint ill'ingiuvinera e nota il pled da soluziun a la fin da la lezcha. Ils pleds per cumpletter ils vizs chattast tü aint illa chaschina verda sülla prosma pagina.

a) Cumplettescha ils vizs. Scriva ils pleds aint ill'ingiavinera e nota il pled da soluziun a la fin da la lezcha. Ils pleds per cumplettar ils vizs chattast tü aint illa chaistina verda sülla prosma pagina.


Lisa manegia: «Bein, mo ils scolasts san buca bia.

La Lisa manegia: «Bagn, me igls surmesters san betga blear.

Lisa managia: «Bain, ma ils magisters nu saun propi bger.

Lisa manaja: «Bain, ma ils magisters nu san propa bler.


3. «Dunna Casutt, Vos ....................................................................... semeglian nundetg. Co saveis Vus tener els in ord l'auter?» «Fetg sempel, in ha num Clau e tschel Gian.»

3. «Duna Casutt, Voss ....................................................................... sasameglian nungetg. Co savez Vus taner ordapar els?» «Fetg sempel, egn â num Clo a tschel Gian.»

3. «Duonna Saratz, Sieus ....................................................................... as sumaglian ourdvart. Cu als so Ella tgnair ourdglioter?» «Fich simpel, ün ho nom Göri e l'oter Gian.»

3. «Duonna Sarott, Seis ....................................................................... as sumaglian ourdvart. Co tils sa Ella tgnair ourdglioter?» «Fich simpel, ün ha nom Jon e tschel Jachen.»


3. Il manischunz da bus damonda in passagier: «Leis Vus buca prender plaz?» Sinquei di il passagier: «Na, engraziel, jeu hai …»

3. Igl manischùnz da bus ampeara egn passaschier: «Lez Vus betga prender plaz?» Senquegl gi igl passaschier: «Na, graztga, jou ve …»

3. Il manaschunz dal bus dumanda ad ün passager: «Nu voul El piglier plazza?» Il passager respuonda: «Na, grazcha, eau d'he ...»

3. Il manisunz dal bus dumonda ad ün passager: «Nu voul El tour plazza?» Il passager respuonda: «Na, grazcha, eu n'ha ...»


d) Translatescha las sgnoccas las pli pauc legras per tudestg. Con legra ei la sgnocca ussa? Fai ina crusch.

d) Translatescha las sgnocas las ple poc legras an tudestg. Quànt legra e la sgnoca uss? Fe egna crusch.

d) Tradüa in tudas-ch ils vizs chi faun rir il pü poch. Quaunt divertaivels sun quels uossa? Fo üna crusch.

d) Tradüa in tudais-ch ils vizs chi fan rier il plü pac. Quant divertaivels sun quels uossa? Fa üna crusch.


6. Ina dunna ei maridada cun in cannibal. Ella vegn buc a frida cun sias disas da magliar e tarmetta perquei siu um tier in psicolog. Cura ch'el tuorna da sia sesida, damonda la dunna: «E lu, co eis ei stau tier quei psicolog?» Sinquei di siu um: «…!»

6. Igl Simon ampeara: «Mama, cura sund jou atgnameing naschieu?» La mama raspunda: «Igls 15 d'october.» Igl Simon salegra: «Super, quegl e gea exact igl gi ca jou ve …»

6. Üna duonna es marideda cun ün canibal. Ella nu vain a bröch cun sieu adüs da manger e trametta perque a sieu hom tal psicolog. Cur ch'el tuorna da sia tschanteda, dumanda la duonna: « Ed alura, cu esa sto tal psicolog?» Sieu hom respuonda: «Üna ...!»

6. Üna duonna es maridada cun ün canibal. Ella nu vain a bröch cun seis adüs da mangiar e trametta perquai a seis hom pro'l psicolog. Cur ch'el tuorna da sia sezzüda, dumonda la duonna: «E lura, co esa stat pro'l psicolog?» Seis hom respuonda: «Üna ...!»


c) Scriva giu la sgnocca che plai il meglier a ti.

c) Scriva giou la sgnoca ca ple igl miglier a tgei.

b) Scriva cò suotvart il viz chi't plescha il meglder.

b) Scriva giò il viz chi't plascha il meglder.


c) Luvrei en dus. Controllei in l'auter e mirei, sche vies partenari havess saviu quels plaids. Dumandei in l'auter ed emprendi quels plaids.

c) Luvrad an dus. Controlad l'egn l'oter a vurdad, sch'igl voss partenari vess savieu quels pleds. Amparad l'egn l'oter ad ampranded quels pleds.

c) Lavurè in duos. Controllè ün a l'oter e guardè, scha vos partenari u vossa partenaria vess savieu quels pleds. Dumandè ün a l'oter ed imprendè ils pleds.

c) Lavurai in duos. Controllai ün a l'oter e guardai, scha vos partenari o vossa partenaria vess savü quels pleds. Dumandai ün a l'oter ed imprendai ils pleds.


Els tschentan ina damonda suenter l'autra.»

Els fan egn'amparada suainter l'otra a nus sculars.»


Maria: «Per tgei lu?» Paul: «Ils pensums.»

Maria: «Par tge lu?» Paul: «Las leztgas.»


5. Il scolast damonda: «Maurin, con ei 8 plus 4?» Maurin sto buca studegiar ditg. «12, signur scolast.» «E co has ti pomai quintau quei aschi spert?» «Quei ei buca stau grev. Jeu hai quintau 500 … 488.»

5. Igl hosp ampeara agl camarier: «Jou less magliear anzatge bien. Tge savez cunzagliear?» Igl camarier raspunda: «Jou cunzegl dad ir an l'ustreia da l'otra vart da la …»

5. Il magister dumanda: «Maurin, quaunt do 8 plus 4?» Maurin nu stu stüdger lönch. «12, sar magister.» «E cu hest tü fat our que uschè svelt?» «Que nun es sto greiv: Eau d'he fat our 500 ... 488.»

5. Il magister dumonda: «Maurin, quant es 8 plus 4?» Maurin nu sto stübgiar lönch. «12, sar magister.» «E co hast tü fat oura quai uschè svelt?» «Quai nun es stat greiv: Eu n'ha fat oura 500 ... 488.»


d) Sur da tgei fan ins savens sgnoccas en scola? Noda treis caussas.

d) Da tge fan ign savens sgnocas an scola? Noda tres tgossas.

c) Da che as fo suvenz vizs a scoula? Nota trais chosas.

c) Da che as faja suvent vizs a scoula? Nota trais chosas.


8. Il hosp ell'ustria sa buca sedecider tgei prender. Il camerier damonda: «Maglieis Vus bugen selvadi?» Il hosp rispunda: «Na, pli bugen …»

8. La pitschna Alina giavüscha da sia mamma ün poni per l'anniversari. La mamma respuonda: «Bun, mia chera, alura giainsa güst damaun zievamezdi tal ...»

8. La pitschna Alina giavüscha da sia mamma ün poni pels ons. La mamma respuonda: «Bun, mia chara, lura giaina güsta daman davomezdi pro'l ...»


1. Mumma: «E lu, co eis ei stau oz en scola?»

1. Mama: «A lu, co e'gl sto oz an scola?»

1. Mamma: «Ed alura, cu esa sto hoz a scoula?»

1. Mamma: «E lura, co esa stat hoz a scoula?»


f) Translatescha tias sgnoccas en romontsch e scriva ellas ellas niblettas. Fai diever d'in vocabulari sche necessari.

f) Translatescha las tias sgnocas an rumàntsch a scriva ellas agls nivelets. Fe diever d'egn pledari scha nezessari.

f) Tradüa tieus vizs in rumauntsch e scriva'ls aint illas nüvlettas. Drouva il dicziunari, scha que fo dabsögn.

f) Tradüa teis vizs in rumantsch e tils scriva aint illas nüvlettas. Douvra il dicziunari, schi fa dabsögn.


a) Cumpletescha las sgnoccas. Ti anflas ils plaids ella salata da bustabs. Igl emprem bustab da mintga plaid ei nudaus.

a) Cumpletescha las sgnocas. Tei tgatas igls pleds an la salata da bustabs. Igl amprem bustab da mintga pled e nudo.

a) Cumplettescha ils vizs. Tü chattast ils pleds aint illa salata da custabs. Il prüm custab da mincha pled es noto.

a) Cumplettescha ils vizs. Tü chattast ils pleds aint illa salata da custabs. Il prüm custab da mincha pled es notà.


natalezi       sitgira       fomaz       maneivel       bustab       coiffeur

natalezi       sitgira       fomaz       manevel       bustab       coiffeur

chavels       süerv       bunted       prus       custab       cuafför

ons       süerv       buntà       prus       custab       chavels


7. La mumma damonda Emil: «Sas ti nua ch'il ............................................ ei?» Emil rispunda: «Quel hai jeu bess el canaster da pupi, el haveva memia bia ruosnas.»

7. La mama ampeara igl Emil: «Sas tei noua c'igl ............................................ e?» Igl Emil raspunda: «Quel ve jou fiers agl rumient, el eara plagn rusnas.»

7. La mamma dumanda ad Emil: «Sest tü inua cha'l ............................................ es?» Emil respuonda: «Quel d'he eau bütto aint illas immundizchas, perque ch'el vaiva memma bgeras fouras.»

7. La mamma dumonda ad Emil: «Sast tü, ingio cha'l ............................................ es?» Emil respuonda: «Quel n'haja büttà aint illas immundizchas, perquai ch'el vaiva massa bleras fouras.»


«E perquei vegns ti memia tard?», damonda il scolast.

«A parquegl veans tei megna tard?», ampeara igl surmester.

«E perque vainst tü memma tard?», dumanda il magister.

«E perquai vainst tü massa tard?», dumonda il magister.


a) Cun plaids san ins far uorden en pliras modas e manieras. Examinei bein mintga gruppa da plaids e numnei per mintgina silmeins dus criteris.

a) Cun pleds san ign far urden an pliras modas a manieras. Examinad bagn mintga grupa da pleds a numnad par mintgegna seglmains dus criteris.

a) Cun pleds ins pò far urden an ples manieras. Examine bagn mintga gruppa da pleds e numne per mintgigna aglmanc dus criteris.

a) Cun pleds as po fer uorden in püssas manieras. Examinè bain mincha gruppa da pleds e numnè per minchüna almain duos criteris.

a) Cun pleds as poja far uorden in plüssas manieras. Examinai bain mincha gruppa da pleds e nomnai per minchüna almain duos criteris.


• ...........................................: empruar il plan, adattar, scursanir, cumpletar ni migliurar

• ...........................................: ampruvar igl plan, adatar, scurzanir, cumpletar near migliurar

........................................ far en test cugl plan, adattar, scursaneir, cumplettar u migliurar

• ................................................: fer ün test cul plaun, adatter, scurznir, cumpletter u amegldrer

• ................................................: far ün test cul plan, adattar, scurznir, cumplettar o amegldrar


• preparar il .......................................: apparat per registrar il tutorial (telefonin, iPad), utensils, illustraziuns, auter material

• preparar igl .......................................: aparat par registrar igl tutorial (telefonet, iPad), utensils, ilustraziùns, oter material

preparar igl ........................................: apparat per registrar igl tutorial (telefonign, tablet), utensils, illustraziuns, oter material

• preparer il .......................................: apparat per registrer il tutorial (telefonin, iPad), utensils, illustraziuns, oter materiel

• preparar il .......................................: apparat per registrar il tutorial (telefonin, iPad), utensils, illustraziuns, oter material


c) Fai tez dus exempels co ins sa far uorden cun plaids e lai lignar tes conscolars ils tratgs communabels.

c) Fe tez dus exaimpels co ign sa far urden cun pleds a le lignear igls teas cunsculars igls tratgs cuminevels digls pleds an egna grupa.

c) Fò tez/tezza dus exaimpels per mussar, scu tgi ins pò far urden cun pleds (scu aint igl exercezi a). Lascha angivinar las tias conscolaras ed igls ties conscolars igls tratgs communabels digls pleds.

c) Fo svess duos exaimpels per musser, cu cha's po fer uorden cun pleds. Lascha ingiuviner ils trats cumünaivels a tieus conscolars.

c) Fa svess duos exaimpels per muossar, co chi's po far uorden cun pleds. Lascha ingiavinar ils trats cumünaivels a teis conscolars.


2. Experts ed expertas dil tema essas vus gia. Entschevi ussa a planisar il tutorial. Structurei el cun cavazzins en ina tabella sco suonda:

2. Experts digl tema eassas vus gea. Antschaved uss a planisar igl tutorial. Structurad el cun tgavazegns an egna tabela sco la savundànta:

2. Vous ischas gio expertas ed experts dalla tematica. Antschave ossa a planisar igl tutorial. Igl structure cun tgavazzigns ainten la tabella sotvart:

2. Vus essas già experts ed expertas da la tematica. Cumanzè uossa a planiser il tutorial. Structurè'l cun chavazzins illa tabella suotvart:

2. Vus eschat fingià expertas ed experts da la tematica. Cumanzai uossa a planisar il tutorial. Til structurai cun chavazzins illa tabella suotvart:


• .......................: formular ils differents pass, declarar, dar tips, menziunar difficultads

• .......................: formular igls diferaints pass, declarar, dar tips, manzunar dificultads

........................................: formular igls differents pass, declarar, dar tips, menziunar difficultads

• .......................: formuler ils differents pass, declarer, der tips, manzuner difficulteds

• .......................: formular ils differents pass, declerar, dar tips, manzunar difficultats


In bien hortulan ha ina massa pusseivladads da cumbinar e far uorden cun sias flurs, per exempel tenor colur, tenor sort, tenor basegns da sulegl ni aua.

Egn ortulan â diversas pussevladads da far urden cun las sias flurs, par exaimpel tanor calur, tanor sort, tanor basegns.

En ortulan ò bleras pussebladads da far urden cun las sias flours e da las cumbinar, per exaimpel tenor calours, sorts u basigns da suglegl u ava.

Ün giardinier ho bgeras pussibiliteds da fer uorden cun sias fluors e da las cumbiner, per exaimpel tenor culuors, tenor sorts u tenor il bsögn da sulagl u ova.

Ün giardinier ha bleras pussibiltats da far uorden cun sias fluors e da tillas cumbinar, per exaimpel tenor culurs, tenor sorts o tenor il bsögn da sulai ed aua.


b) Ordinar tenor specias da plaids: aschia has ti fatg uorden gia pliras gadas cun plaids. Empleina la plonta culs suandonts plaids:

b) Urdanar tanor spezias da pleds: ascheia âs tei gea pliras geadas fatg urden cun pleds. Amplanescha la plànta cugls savundànts pleds:

b) Ordinar tenor speztgas da pleds: Uscheia ast te fatg urden gio ples gedas cun pleds. Amplanescha las figlias dalla planta cugls pleds dallas suandontas construcziuns:

b) Ordiner tenor spezchas da pleds: uschè hest tü fat uorden già püssas voutas cun pleds. Impla il bös-ch culs seguaints pleds:

b) Ordinar tenor spezchas da pleds: uschè hast tü fat uorden fingià plüssas jadas cun pleds. Implischa il bös-ch culs seguaints pleds:


- successiun: nudar .................................................... las infurmaziuns ed igl material tgi vign duvro


Mirei il film co far in tutorial e fagei silsuenter uorden culs plaids dil muossavia.

Vurdad igl film co far egn tutorial a faged suainter urden cugls pleds digl mussaveia.

Vurde igl film tgi mossa, scu tgi vous pudez far en tutorial e fasche alloura urden cugls pleds digl mossaveia (tabella sen la proxima pagina).

Guardè il film chi muossa cu fer ün tutorial e fè alura uorden culs pleds dal muossavia.

Guardai il film chi muossa co far ün tutorial e fat lura uorden culs pleds dal muossavia.


• ..............................: organisar las informaziuns dil mindmap, strihar, cumpletar

• ...................................: organisar las infurmaziùns digl mindmap, strischear, cumpletar

........................................: organisar las infurmaziuns digl mindmap, stritgier, cumplettar

• ...................................: organiser las infurmaziuns da la mindmap, stricher, cumpletter

• ........................................: organisar las infuormaziuns da la mindmap, strichar, cumplettar


- finiziùn: preschantar igl product fito

- finiziun: preschentar igl product final

- finischun: preschanter il prodot finel


Contempla per in cuort mument igl uorden dil hortulan ed emprova lu ti da far uorden cun plaids.

Contaimpla par egn curt mumaint igl urden digl ortulan ad amprova alura tei da far urden cun pleds.

Varda bagn igl urden digl ortulan Aron ed amprova alloura er te da far urden cun pleds.

Guarda bain l'uorden dal giardinier e prouva alura eir tü da fer uorden cun pleds.

Guarda bain l'uorden dal giardinier e prouva lura eir tü da far uorden cun pleds.


blau, suczess, raschlar, egna, nossa, qua, bever, vearm, survir, pintg, oval, oz, tschiel, easser, quella, na, seat, Curdegn, suainter, vus, siemi, stuer, salvadi, ign, ancunter

blov, success, cuorrer, üna, nossa, cò, baiver, verm, servir, pitschen, oval, hoz, tschêl, esser, quella, na, set, Curdin, zieva, vus, cunter, sömmi, stuvair, sulvedi, as

blau, success, cuorrer, üna, nossa, qua, baiver, verm, servir, pitschen, aual, hoz, tschêl, esser, quella, na, set, Curdin, davo, vus, sömmi, stuvair, sulvadi, as, cunter


• ................... da registraziun: quiet, negins disturbis, ina buna culissa

• ................... da registraziùn: quiet, nigns disturbis, egna bùna culissa

........................................ da registrar: quiet, nigns disturbis, ena bunga culissa

• ................... da registraziun: quiet, üngüns disturbis, üna buna culissa

• ................... da registraziun: quiet, ingüns disturbis, üna buna culissa


La differenza traunter homens e duonnas ...

La differenza tanter homens e duonnas ...


Tgei consequenzas san novitads sfalsificadas haver?

Tge consequenzas san novitads falsifitgeadas ver?

Che consequenzas paun avair noviteds falsifichedas?

Che consequenzas pon avair novitats falsifichadas?


Sfeglia la gasetta e s'informescha. Fai ils pensums.

Sfiglia la giaseta a s’infurmescha. Fe las leztgas.

Sföglia la giazetta ed infurmescha't. Fo las lezchas.

Sföglia la gazetta e t'infuormescha. Fa las lezchas.


Tgei di scrivan quasi tut las gasettas aposta ina novitad sfalsificada, ina schinumnada 'fake news'?

Tge gi scrivan quasi tut las giasetas aposta egna novitad falsifitgeada, egn 'fake news'?

Che di scrivan bod tuot las giazettas aposta üna novited falsificheda, üna uscheditta 'fake news'?

Che di scrivan bod tuot las gazettas aposta üna novità falsifichada, üna uscheditta 'fake news'?


Con probabel eis ei che ti sfeglias el futur regularmein en gasettas? Fai in streh silla lingia.

Quànt probabel e'gl ca tei sfiglias agl futur regularmeing an las giasetas? Fe egn streh sen la lingia.

Quaunt prubabel es que cha tü sfögliast regulermaing in giazettas in avegnir? Fo ün strich sülla lingia.

Quant probabel esa cha tü sfögliast regularmaing in gazettas in avegnir? Fa ün strich sülla lingia.


Tgei part dalla gasetta has ti legiu cul pli grond interess?

Tge part da la giaseta âs tei ligieu cugl ple grànd interess?

Che part da la giazetta hest tü let cul pü grand interess?

Che part da la gazetta hast tü let cul plü grond interess?


c) Evaluescha la retscherca davart la lectura da gasettas e finescha las construcziuns sutvart.

c) Evaluescha la retscheartga davart la lectura da giasetas a feta las construcziùns sutvart.

c) Evaluescha la retschercha davart la lectüra da giazettas e glivra las frasas suotvart.

c) Evaluescha la retschercha davart la lectüra da gazettas e finischa las frasas suotvart.


3. Suttastreha tut quei che ti vul midar en tiu agen text (p.ex. nums, loghens, detagls, la finiziun, ...) e noda cun tgei che ti vulesses remplazzar quei che ti has suttastrihau.

3. Sutastrescha tut quegl ca tei vol midar agl tieus agen text (p.ex. nums, liacs, detagls, la finiziùn, …) a noda cun tge ca tei lessas ramplazar quegl ca tei âs sutastrischieu.

3. Suottastricha tuot que cha tü voust müder in tieu egen text (p.ex. noms, lös, detagls, la fin, ...) e nota cun che cha tü vulessast rimplazzer que cha tü hest suottastricho.

3. Suottastricha tuot quai cha tü voust müdar in teis agen text (p.ex. noms, lös, detagls, la fin, ...) e nota cun che cha tü lessast rimplazzar quai cha tü hast suottastrichà.


Fai ils suandonts pass e scriva in agen text.

Fe igls savundànts pass a scriva egn agen text.

Fo ils seguaints pass e scriva ün egen text.

Fa ils seguaints pass e scriva ün agen text.


d) Fai da schurnalist e scriva tez/tezza in artechel en tiu carnet da scriver. La tabella sutvart gida tei da structurar tiu artechel.

d) Fe da schurnalist a scriva tez/teza egn artetgel agl tieus carnet da scriver. La tabela sutvart gida a tgei da structurar igl tieus artetgel.

d) Fo da schurnalist/schurnalista e scriva svess ün artichel in tieu quadern da lavur. La tabella suotvart at güda a structurer tieu artichel.

d) Fa da schurnalist/schurnalista e scriva svess ün artichel in teis quadern da lavur. La tabella suotvart at güda a structurar teis artichel.


a) Ti e la gasetta. Rispunda allas damondas.

a) Tei a la giaseta. Raspunda las amparadas.

a) Tü e la giazetta. Respuonda a las dumandas.

a) Tü e la gazetta. Respuonda a las dumondas.


Pertgei fuss ei bien da leger regularmein la gasetta? Numna silmeins dus motivs.

Partge fuss igl bien da liger regularmeing la giaseta? Numna seglmains dus motivs.

Perche füssa bun da ler regulermaing la giazetta? Nomna almain duos motivs.

Perche füssa bun da leger regularmaing la gazetta? Nomna almain duos motivs.